Q=8	C=2	SS=2	LS=4	PS=0	DC=0	LC=0	SD=0	BS=51	G0=122	G1=64	G2=25	DLID=ber_Latn	BODY=Wehran: Kra yellan yella mgal-nneγ ass-a > Imyura > Isalen\nAss : 05 yulyu ( tasekmut uzarug n Dzayer) 2007. Tamert : 3 n tmeddit. Adeg : Tazeqqa Umezgun Aẓiyan « Σebdelqader Σellula » n Wehran ( T.R.O) , i d-yezgan deg uberreḥraḥ neγ agni ( place) 1u wamber 1954 ( « Plaṣ d arem » i s-qqaren medden). Aneḍruy : Ahanay umezgun ( tamezgunt « Bu Tcacit ulac-it ».\nAmsermed : Tarbaεt « Tigawt d wawal » n tiddukla Numidya n Wehran. Tagnit : Tiririt n tejmilt neγ asmekti n « Lwennas Matub » ilmend umulli wis-9 γef tmenγiwt-ines.\nKra ur d-yettweḥḥi s wannect-a ? Tinazalin neγ les affiches d tid-nni uhanay yezrin iḍelli-nni « Mutazewwij fi Σuṭla –- d amunulug n Samir Buεnani--- » At terbaεt « Tigawt d wawal » llan deg ugensu ( daxel),ttheggin iman-nsen deg usayas ( tiftilin…d wanda ara yers ddikur..).\nΓef n tmeddit, d lawan ad yebdu uhanay, alammi d tura i tt-waεellqent « lizafic », kra seg uzayez ( lγaci) ttrajun zdat n tewwurt akken a d-ṭṭfen imukan (yettwaḥettem ad xellṣen 100 idinaṛen akken ad kecmen) ; maca, tiwwura medlent, iigiciten (les guiches) medlen.. d acu-t uxeṣṣar-agi ?! I s-teqsayen lγaci. Sdaxel ttuqten ixeddamen, maca yal wa yeqqar « alday n tewwura d igiciten mačči d ccγel-iw nekkini » !!! « Nutni xaḍen-tt akken ad ḥebsen ahanay-nneγ, ssyen ad gen aneqqis ( rrabul)-nsen belli ulac lγaci.. » i yenna Ğamal Benɛuf i imeddukal-is , yerna yenna : Nekkni ur nteffeγ ara ssya alamma nga ahanay-nneγ γas akka ur d-kcimen lqaci. Γef 16 d 45 n ddqayeq mazal tiwwura medlent, Samir Zemmuri ( d aεeggal n Tigawt d wawal) akk d yiwen « urijisur n T.R.O ssawlen ( s tilifun) i Γawti Σezri (anemhal n T.R.O) ? yenna-yasen-d « Init-asen-d ad ldin tiwwura, ad kecmen lγaci baṭel ( acku yugad ad yeḍru kra).\nΓef 5 n tmeddit i yebda uhanay zdat ahat n 30 yemdanen imi ddeqs deg-sen ruḥen..\nΓef 6 d wezgen i yekfa uhanay, s leḥrara meqqren, yenna Ğamal Benεuf deg wawal-is : « Kra yellan yella mgal-nneγ ass-a.. γas ma kra seg ixeddamen-agi uklalen tanemmirt ilmend ibeddi i d-bedden yid-neγ ; maca, wiyaḍ wwten akk akken ad yettwabṭel uhanay-nneγ : Tiwwura ur tent-ldin ara deg lweqt, « les affiches » i sen-d-nefka ur tent-εellqen ara, alammi d 16 (t) d wamek tent-nεelleq nekkni.. Maca, a sen-iniγ kan « Aql-aγ da, mazal ad nili skud nedder ! Lwennas Matub yuklal a t-id-nemmekti, γas di drus yid-neγ i nella ass-a, aql-aγ nerra-yas tajmilt ilmend ummuli wis-9 γef tmenγiwt-ines. A wen-d-iniγ tanemmirt i kunwi i yeqqimen yid-neγ γas deg wezγal-agi yecban asafu. Ma tessurfem-iyi llan yid-neγ dagi kra « imesseεraben » γas ur ssinen ara taqbaylit, maca, qqimen yid-neγ, ula d nutni uklalen aṭas n leqdeṛ ( dagi yemmeslay-asen-d s taεrabt, meḥsub d ayen akken i d-yenna s teqbaylit i wumi d yules s taεrabt).\nUguren mazal gran-d imi ugin akken ad ğğen ddikur dinna i uzekka-nni, am wakken ugin xerṣum a t-ğğen din ula simmal ara d-aweḍ tkeṛṛust ara t-yessiwḍen ( ddikur)γer usideg n Numidya.\nAtlas at Wemsed\nYelha lemmer ad i3elleq wemdan tinazalin timaynutin, ad yaru\ndeg-sent assa yella yiwen n umezgun s tutlayt tawehr´anit ṣaḥbi, azwel-is " Wac bihum Zwawa w Legwer?".\nD acu-t uyennat-agi daγen!! ass-nni, lliγ di Lekmin, ttrağuγ i rrayeε-agi n Aṭlas, a ziγ terwi di " T.R.O" d nekk di "Ṭṭoro"!\nBγan a tt-id-awin am tinna akken " ma tečča tečča, ma ulac d aqeṣṣer" akken i t-yenna Dda Lmulud.\nDagi, deg Wehran i tzedγeḍ a War isem amcum, nekk ttγil-k di Kanada! Buhh.. fell-i, buh!!.. a ziγ bbehbaγ..\nAzul a Librubru.\nJjmiε liman ar tgerrez tagi. Zik, lliγ win ara d-ineṭqen ini ssiwḍeγ-t γer "lqesma n sidi Flan", ssya d asawen win ara d-ineṭqen a t-id-ssiwḍeγ γer da ( imyura), asiweḍ yella yella, meqqar ad mmucreγ i ubaγur n watmaten-iw. Tudert i Tmaziγt.\n* Sebba i d-ufan (ixeddamen-nni n T.RO) wid-nni yeğğan axeddim-nsen rewlen:" nγil γef 18 (t) mačči γef 16 (t)"\nzedγeγ di Lalman\nIzukar n "wihra" atenan di tmurt nnsen. Γur-sen azref a sen-gezmen awal i wid ur nelli d " izukar-inselmen" am nutni.\nDγa newweḍ-ed ar tagara n temsalt: limer a newwet γef UZARUG n tmurt n leqvayel, ahat aγ-d-iban tafat azekka.\n- Imḍebren n wexxam umezgun " εebdel-qaqa " aki nnsen, d aεraben u d inselmen (meḥsub; wid i ikerhen yawk leqvayel deg umaḍal), u xedmen ayen i sen-d-yenna "allah nnsen"!\nAzekka, ass m' ara nuγal d agdud (ur nteckenkiḍ deg ijuffar n izukar), a nesεu Ixxamen umezgun nneγ, a nesεu ixxamen n yedles nneγ...a nesεu TAMURT nneγ! Ass-nni nezmer a neg ticeqqufin s teqvaylit...\nMa yella d ass-a, wid yebγan "izzayriyen" dγa a ten-yerwu! Neẓra acḥal iγ-kerhen izukar, maca nekkni nettεemmid i din rebbi nnsen!\nSγur Muḥ Umuḥ\nAzul. Ayen yeḍran d terbaεt-agi-nneγ n Wehran, d ayen ur nettwaqbal! Aqlaγ yidwen.\nA Muḥ n Muḥ, wwet aqabac, si zik n zik, tabεa ulac...\nAzul ay Ilelli. Nekk d Muḥ imi-w ifuḥ, ifassen-iw d uffal. "Xḍiγ i ddebza u ddmaγ" i yenna Sliman εazem. Ula d arrac-agi-nneγ qebḥen cwiṭ, ssneγ-ten.\nA lemmer a d-yuγal Ureẓqi Lbacir i iqeḍεen i lqeyyad ssuq, neγ Ḥmed Umerri, d wigi kan i ilaqen i tegnit am ta; wamag d acu ara yeg Muḥ Umuḥ bu yimi ifuḥ!\nSγur Laẓ/ waḥidun\nTenɣa-yaɣ tatut! Nekk dɣa kra yellan tettuɣ-t, angar kan ddiminu i ugiɣ ad ttuɣ. Ad as-tiniḍ uran-iyi-d fell-as taḥerzet.. akka , yella wa s wacu yettwet! Wa yettwet ɣef ddiminu, wa yettwet ɣef tqerɛtin, wayeḍ yettwet ɣef teqcicin.. "wa yebri, wayeḍ yewwi-t ubeḥri" , ruḥ a sidi ruḥ!\nAss-nn n wemhad 05/07/07, ɣas ḥṣiɣ yella uhanay di " T.R.O", maca, nniɣ mazal lḥal, ad ruḥeɣ ɣer lqahwa " Uzewwad", di rue de phillipe i d-tezga, lewhi n 300 lmitrat kan ɣef wanda ara d-tili tmezgunt-agi. Ɣef rrebɛa n tmeddit imi iɛeddaɣ a d-kkreɣ, ufiɣ-d iman-iw sbubben-iyi-d 15 neɣ ma ɛecrin n leqhawi! Amek ara xedmeɣ akken ur ttxelliṣeɣ ara ( nniɣ i yiman-iw: rewleɣ-d si ɛecra-alaf n "T.R.O", weḥleɣ di tlatin-alef n ddiminu, --gar-aneɣ kan, ur qqaret ara i wiyaḍ--?!) ? Kkreɣ ukreɣ-asen "ddubelsis"nni amcum, ǧǧiɣ tarbaɛt-nni ttnadin fell-as, yekker deg-sen herwel.. Almi d-yenṭeq Ssi Ɛli ( wagi si tama neɣ lǧiha-nni n Mmi-s n Wemsed, imi taqbaylit-nsen moderne) " Ur t-teẓriṭ-it ara (=ur t-teẓriḍ ara)?! Atan yerra-yas-d Dda Acur ( Ɛacur) wagi n tama-yihin n temyarut Tamaziɣt, At zeddi Muḥ-nni): Ambbwa wa (= Anwa wa)?! Lḥaṣul, yekker yiwen rrwi meqqer: Wa yeqqar " Yenɛel waldin n leqbayel am kunwi"! Wayeḍ yeqqar " Kunwi d leqbayel n sservis, ulac fell-awen littkal"! Ma d nekk, nniɣ-asen " Leqhawi-yagi a tent-nebḍu, yal yiwen ad ixelleṣ ayen yeswa". Dɣa tthennaɣ, bdiɣ cennuɣ tinna akken n Sliman Cabi " Imaziɣen n leqhawi". Ffɣeɣ-d ssyen, uliɣ-d ɣer place d'armes, ufiɣ-d akk leqhawi ččurent: Weɛmuri teččur, Ǧreǧra teččur, Friḥa teččur. Ula d aberreḥraḥ-nni n plaṣ d arm yeččur s leqbayel, a ziɣ mačči kan d nekkini i yettun, a medden akk tettun!..\n"Winna akken ur nesɛi ccfaya\nUlayɣer littkal fell-as"\n"Tasarut wuɣur tella\nƔer tarwa n Bbexta\nAkken a s-d-brun d lmuḥal"\nṬṭes di talwit a Dda Lwennas, wamag Leqbayel am nekk ur nuklal ara ad nili d agdud-ik!\n"Bu tcacit yella, aqbayli ulac-it"\nSγur Bu teɣyult\nAss-nni n 05/07/07 ɣef leḥḍac (akken qqaren wat Sidi Ɛic), di Lḥasi, tama anda zedɣen Leqbayel\n-- Bu teɣyult: Aya lisidi ( C.D) n leqbayel, deg-sen "ass-a nezha", deg-sen" alur trisiti" deg-sen " nnan-d ala a tin ḥemmleɣ, ur d-qqar ala"!.. mazal-it yettberriḥ..\n-- Taɣyult i bab-is: Ma kečč teqqimeḍ dinna i tili, nekk aql-i ɛebbaɣ, rniɣ addud i yiṭij?!\n-- Bu teɣyult: D acu tebɣiḍ a m-xedmeɣ, d wagi i d lkumirṣ ( taneẓẓut)?!\n-- Kečč aql-ik tettkeyyifeḍ ddexxan, nekk ur ufiɣ ara d talazuqt ( tacwingumt) a tt-ffẓeɣ..\n-- Bu teɣyult: Ax-n talazuqt, meɛni ssefhem-iyi-d d acu i yuɣen leqbayel imi ur d-ffiɣen ara akka ad aɣen lisidi n ccḍeḥ?!\n-- Mazal-iten xuccen. Yernu d kečč i ten-yessegnen a Winnat..\n-- Amek, amek?!\n-- Nsan jeddben s lisidi-nni i sen-tezzenzeḍ iḍelli " Ḥabibi yalleah, buṣi buṣ "n Nansi Ɛeǧrem, "Ana weḥbibi nleggeṭ f nnewwar" n Ccixa Rrimiti, "Malha hadik lbeyḍa" n Cab Xaled…\n-- Bu teɣyult: Ddeqs, ddeqs.. Fiḥel tuffẓa deg wawal! D acu i d tifrat-ines tura waya?!\n-- Taɣyult: Lkumirṣ, neɣ Leqbayel-agi yegnen akka?!\n-- Ula d nekk d aɣyul, imi ttaruǧuɣ tifrat sɣur teɣyult!..\n-- Tugareḍ aɣyul ( ḥaca aɣyul n tidet). A d-iniɣ tid i txeddmeḍ ?!!!\nBu teɣyult: Yelha sser a taɣyult……\n" Taddart ma a s-d-tebru i ctacta ( zzayla)\nNekk seg imezwura\nAra s-d-iḥuccen mebla acetki ah" Gen di lehna a Dda Lwennas, niɣ ( yak) d kečč i d-yennan\n"a d-iniɣ kan ṣṣeḥ :leqbayel ur ttkileɣ ara fell-asen"\nAya lisidi n leqbayel! Ass-a nezha, Nnan-d ala a tin ḥemmleɣ ur d-qqar ala..\nAɣyul, (ssurfet-iyi yeɛreq-iyi yisem-iw) bɣiɣ a d-iniɣ Bu teɣyult\nBunjuɣ li fi ( les filles)\nNekk ass-nni ɣur-i tameɣra, ttwaɛerḍeɣ s axxam n yaya; tefka yelli-s, isem-is " Aya". Aya yuɣ-itt yiwen uferṭeṭtu, d aqbayli, isem-is " Nunu", d mmi-s n yiwen upaṭɣun ( amɛellem), yesɛi cci, d amalh n ttrika i yesɛa. Akk medden ttɛuddun-t d atlemsani, ur yessin ara le kabyle ( takbaylit), yetthenna meqqar, yeǧǧa lhem i wid i s-izemren (awer kkren!).. D acu ara went-id-iniɣ "a li fi": Lvila-nni llah llah deg Maraval, takeṛṛust-nni " Kaṭkaṭ" amzun d "lavyun" ( ṭṭeyyara), d acu n ddhubat i iɛelleq, wama llbus-nni : ala lmarkat-nni n Ṭṭelyan, rrwayeḥ-nni n "paɣi" ( Paris) yal yiwet ( rrwayeḥ) deg-sent ugar umelyun i teswa… Ih.. tesɛa ẓẓher "Aya"-nneɣ, mačči d yir tawenza am nekkini! Laviɣiti ( tidet) kan: ammer ufiɣ a yi-yernu yid-s, a yi-yaɣ ula d nekkin, ad iliɣ d takna n Aya, maɛlic ad qebleɣ " lapuligami" ilmend n cci-nni, kullec iǧuz!..\n" Cnu tuɣac n tayri\nTuɣac n tayri\nḤwec-d awalen isehlen\nS lmusiqa xfifen\nAkken ara ceḍḥen\nIha, iha ad tɛeǧbeḍ i teqcicin\nIha, iha a tent-terreḍ d tiderwicin\nA tawaɣit-iw, tenza teɣribt-iw\nTidi n leɛtab-iw, yeswa-tt icirriw\nA tawaɣit-iw…" Akka i yenna wemnaṭri-nni n Uleḥlu.\nUnvwaɣ ciɣi Amnay, bay!\nAcu ara d-iniɣ?!\nYenna-yas wedɣaɣ: -- ad fsiɣ.\nYerra-ya-s-d ukerra ( "akerra" d adɣaɣ n wakal):-- nekk, ihi ula ay d-iniɣ!\nSγur Aṭlas Nat Wemsed\n"Fkiɣ-as rray i Muḥ, al.. la..l..la..la\nIhudd ( "yebna" i yeqqar ucennay)-iyi axxam iruḥ\nD rray-ik a gma"\nD acu i d anamek i yesɛa wawal-nni i d-tenniḍ " ssneɣ-ten qebḥen"?!\nD acu-tt leqbaḥa-yagi ɣer ɣur-k keččini?!\n1) Ur iwulem ara a d-nini " aḥḥ!.. ɣas ma nettwet, ilaq-aɣ ur d-nettnazaɛ ara, a tt-naɣ kan mkemmda, ad nexmet ad nessusem?!\n2) Ur ilaq ara ad neg kra n wermud ( leqdic) ara d-yesmektin azamul Lwennas Matub, neɣ kra n wermud ara yeffɣen i wahil n "Dzayer d tamaneɣt n yedles Aɛrab", neɣ kra n wermud ara yeffɣen i taɣult n lfuleklur: ccḍeḥ, timeskanin n yecbuyla, tiẓerbiyin… Imi amezgun ( ladɣa amezgun-agi amugez)mačči kan yexḍa i tigi, maca yettdeqqim wid i ɣ-iḥekmen, at ičumar akk d wik i k-yecban ( ssuref-iyi ɣef wawal-agi aneggaru, ahat ur tuklaleḍ ara a k-t-id-iniḍ imi tettaruḍ s teqbaylit)\n3) Dɣa ma terziḍ-d ayen d-nettaru dagi deg wesmel (wissen ma d ayagi i d-qesdeḍ?!), dagi d ayen nniḍen. Maca, yal yiwen yettgensis ( yettmetil) iman-is kan, nekk ttaruɣ ayen i ttḥulfuɣ d wayen i ttwaliɣ, s yimmad-iw d aqbayli, mačči d ayen nniḍen ( ur lliɣ di kra n tiddukla n ukabar..)\nAsmi i neqbeḥ s tidet ur d aɣ-teḍri ara akka, a Muḥ Umuḥ!\nQqim di talwit a zeddi Muḥ.\nAṭlas Nat Wemsed\nSγur Samir Zemmuri\nDeg wayen yerzan uguren akk d iɛewwiqen i d-nettmagar sɣur yemḍebbren n "T.R.O":\nLemmer d lebɣi, yili tazeqqa umezgun tawuri (axeddim)-ines d taẓuri, mačči d tagelda akken i tt-rren kra seg yemḍebbren-ines. Lemmer yelli cwiṭ leɛqel, yili ad ttwaldayent akk tewwura-s i yal amdan, neɣ i yal terbaɛt umezgun i yezmren a d-tefk kra i yidra n wesnefli n yedles s umata, amezgun ladɣa; ur tettwalday ara kan i yiṣemṣaren n tneẓẓut ( ttjara), neɣ i wid kan yecban iculliḍen ideg yesnuffus udabu d ijufar-is! Lemmer d lebɣi daɣen a d-ttwaldayent akk tewwura n tzeqqa-ya i trebbuyaɛ yecban tagi-nneɣ " Tigawt d wawal" imi anagar nettat i iqeddcen di taɣulta-gi umezgun Amaziɣ, yernu s wulac n wallalen. Lemmer d lebɣi daɣen amek ara ttwamedlent tewwura deg wudem n terbaɛt yecban tagi-nneɣ i d-yewwin semmus (5) warrazen i lwilaya n Wehran, yernu tgenses ( tmettel)-itt akken i wulem, maca, ur ḥṣiɣ ara zemren ad fehmen aya yemḍebbren agi n T.R.O!\nAyen i ilaqen a t-nẓer ɣef uselḥu neɣ asefrek n tsudut-agi n T.R.O :\nixeddamen n T.R.O ttwaxlaṣen sɣur ddula, yal aggur ttawin tajerniṭ-nsen; ugar ɣef waya, ttawin 45 ilaf iṣentimen i yal ahanay (spectacle). Ma yella d imaririn n tusudut-agi n "T.R.O" ttawin 200 alef iṣentimen i yal ahany, ugar ɣef tjerniṭ-nsen i ttawin yal aggur. Aṭas n ihanayen ḍerrun s drus n yemhanayen ( imferrjen—spectateurs), neɣ tikkwal ulac maḍi; ddeqs ihanayen ur d-ttilin ara imi ulac akk imhanayen. Deg waṭas n tikkwal ula d ineɣmasen akk d yemnadiyen ur ten-ttaǧǧen ara ad kecmen s tnubgiwin, alammi i d-teḍḥa tzeqqa-agi umezgun d tilemt, tessewḥac, amzun d tafekka bla tarwiḥt!\nSeg Wehran: Samir Zemmuri " amarir amsadur ( Comédien Professionnel) yella yakan di T.R.O."\nSγur Tufiq Ɛemmuc\nAhanay-nneɣ ɣas akka deg wuguren nga-t s leḥrara d wul, imi nugi ad nefk mayna zdat wid i ɣ-yugin.\n" Ma nnan-iyi-id s anda tleḥḥuḍ\nA s-niniɣ nekk d Amaziɣ" I yenna Lwennas.\nTufiq Ɛemmuc (d aɛeggal n terbaɛt " Tigawt d wawal" n Wehran)\nƐebdelqader Ɛellula iɣef semman tazeqqa umezgun aẓiyan " T.R.O", nɣan-t irebraben di 1994, deg waggur n remḍan, deg yiḍ imi iteddu ad yessermed asarag di teɣremt n tẓuri d yedles n Wehran ( P.A.C.O). Isem-is ɣas yettunefk i tzeqqa umezgun n Wehran, ma di tidet ulac wi t-iqalen, ula d wid-nni i yeččan tagella d lemleḥ seg ufus-is ur t-zgilen ara. S tidet kan yif aṭas seg wid-nni-nneɣ, leqbayel-nni n sservis. A k-iniɣ daɣen: amur ameqqran si tkemmict-nni i d-yusan ass-nni d "aɛraben", lemmer mačči d nutni yili ur d-iḍerru ara uhanay-nni.\nƔef wakken sliɣ " Ɣawti Ɛezri yerfa aṭas ɣef ixeddamen-ines, yiwen seg-sen yesṭaxxer-it ( winna akken i yugin ad yeldi tiwwura, yenna-yas nniɣ-ak-n : ldi tiwwura, ldi-tent,i lemmer i d-yeḍri kra. Wayeḍ yenna-yas: rnu ara d ifak waggur-agi teṭṭixxreḍ.\nƔurk ansi i treffuḍ ay Amnay, nekk ur lliɣ ara seg wid yettḥaddan aɛraben, maca, tidet d tidet.\nSγur Muḥend Lɛerbi n At Waɛrab\nAbba..abba.. abba!.. Iraḥ-d ccyaḍ. D lawan n ttraḍ ger Librubru n Wehran! Ad teqwu tɛekkazt gar-awen!\nUr d-tenniḍ ara a Bu ccfaya; Acḥal i d azal n wedlis-agi unezgum? Ansi ara t-id-naɣ, ma ɣer "Ɛac ssya" neɣ ɣer tgelda-nni-nwen n Numidya?! Ini-yaɣ-d daɣen ma mačči difandi i tɣuri?!\nIlaq a s-ternuḍ daɣen ciṭ n Biblisiti, akken ad yenz, axaṭer Leqbayel ḥeqqren s tmuɣli, alamma tenniḍ-asen"tewwi sin warrazen tnezgumt-agi:\n- Arraz n weḍris amyifi (Prix de la meilleure texte) di Bgayet-2004.\n-Arraz usensayes amyifi (prix de la meilleure scénographie) di Tizi-Wezzu–2004\nAkk d waṭas n rregmat dagi ( Wehran)\nMuḥend Lɛerbi n At Waɛrab ( si tmurt n Waɛraben)\nAzul i kunemti d kunwi\nTanemmirt i wesmel-agi d-yeldin tiwwura-s i yakk imdanen, akken yal yiwen seg-neɣ yezmer a d-yefk takti-s, tidmi-s.. Tanemmirt daɣen i wid d-irezzun ɣer da.\n"Fiḥel ma zziɣ i wedrar aɛmam" akken t-nnan yakan. Ayen iḍerrun yid-neɣ dagi ( Wehran) neɣ anda nniḍen, mačči d cwiṭ!\n"Regmeɣ-k a gma ur ttsetḥiɣ\nAyen akken i d ak-nniɣ\nIḥuza-k ur d iyi-yezgil" I yenna Lewnis At Mangellat\nQqaren " wi ur neqbiḥ, leɛmer yerbiḥ" a Muḥ Umuḥ, wissen ma ad neqqim neɣ ad nruḥ!\nKra si twuɣa yugaren tadyant-agi iɣef nettmeslay ass-a:\n1)Tadyant n ccreɣ n gma-tneɣ Zamus Ssaɛid ( Daɛi i s-neqqar nekkni s imeddukal-is, imi d aselway n tiddukla Numidya n Wehran) attan di ccreɛ unnig n Dzayer tamaneɣt, imi dagi ḥekmen-as s useggas n lḥebs akk d 20 alef idinaṛen, wissen dɣa amek ara tefru?! Sebba i s-d-sbubben , nnan-as " tessawleḍ-d i iberraniyen akken ad kkin di Tefsut taberkant"! I tura ad tedduḍ neɣ anef-aɣ ad nruḥ a Muḥ Umuḥ?\n2) kra seg yismawen Imaziɣen ar ass-a, ar azkka, mazal-iten megdulit deg waddad aɣarim n tɣiwant n Wehran: Snat teqcicin ( ɛad d tullas, qrib ad jewǧent) mazal-itent war isem ( ɣas sɛant ismawen : Kahina d Tinhinan) . D acu tenniḍ a Muḥ Umuḥ?!\n3) Asideg ( axxam neɣ tazeqqa) n Numidya werɛad i s-d-gin lekwaɣed, ugar n 16 iseggasen-aya d nekkni d tazzla ɣer Lwilaya, ɣer Ddayra, ɣer "O.P.G.I" ( takebbanit n tmezduɣin). D acu tenniḍ a Muḥ Umuḥ?!\n4) Tiddukla Numidya n Wehran ur d as-d-tettunefk ara ticcert-nni n "tideggi" (agrément) almi i yemmed useggas d 12 wussan ( si 18/09/1990 alammi d : 01/10/19991) Sebba-s d yiwen wawal-agi " aselmed n Tmaziɣt" i nsedda deg umagrad yerzan iswiyen n tiddukla-yagi. D acu tenniḍ a Muḥ Umuḥ?!\n5) Lewhi n kraḍ ( 3) wagguren tura: Yiwet tmeṭṭut d taxeddamt deg yiwet tkebbanit n ddula ( ddula n yebki, la taḍuṭ, la ayefki), akken i terra s teqbaylit i win s-d-yessawlen s tilifun-nni amaṭṭaf, akken s-d-yesla yiwen umassay ( imḍebber) n lbiru-nni, tluɣ-d tegnewt-is, yesṭaxxer-itt-id seg uxeddim, yura-yas-d di tebrat-nni n wesṭixxer " Izɛaj bi llehja l amaziɣiyya" ( am win ara s-yinin " terẓiḍ-aɣ iqerray-nneɣ s tantala –--asqewqew— n Tmaziɣt) . Truḥ ɣer ubugaṭu, yerra-tt ɣer uxeddim-ines, maca, yesruḥ lkaɣeḍ-nni neɣ yesruḥ-it akken ad yessedreg anza-nni. I tura d acu tenniḍ a Muḥ n Muḥ?! Nekkni aql-aɣ da, ma d kečč abrid i k-yehwan aɣ-it.\nYenna-yas "a mmi wwten-aɣ". yenna-yas" a baba ɛeqlen-aɣ"\nS iḥulfan n tegmat\nTanemmirt a Ğamal.\nNniγ-awen wigi d čaqlalat, ssneγ-ten qebḥen nezzeh, nezzeh.\nLliγ ttruḥuγ-n di yal ṣṣif ma ara yili din llars ( lεers), kkateγ din aberquq , azitun akk d ukuskus. Ssneγ dda Σebdella at Ḥaman, yernu acḥal d lmeṛṛa I dawen-yaqqar: Ur ttqazamet ara ddewla, ur ttawit ara ẓẓerb γef wacciwen. Kenwi ipa mayan, ad tezzim ad tezzim, ini tuγalem γer ucetki-nwen!\nMuḥ Umuḥ s ccemma imi-s ifuḥ\nSγur Muḥend Lεerbi N at Waεrab\n"Sslam n yuc " akken t-nnan Yemẓabiyen.\nΣerqeγ deg wadeg, ideg ilaq a d-aruγ i ukessar ( ddaw tnezgumt-nni), nekk uriγ-d dagi i usawen; ma tzemrem γas rret-tt deg wemkan i s-ilaqen.\nΓur-i daγen yiwen westeqsi i Bu ccfaya: Acḥal i s-fkan d idrimen ( d tunṭict) γef wedlis n tnezgumt-agi?!\nMuḥend Lεerbi N at Waεrab si tmurt n Waεεεraben\nAzul a Dadda Ḥemmu\nI lemmer a d-iniγ tilufa yugaren tid i d-yenna bu tqerruyt-nni n Ğamal, a yi-d-tiniḍ ula i nekk tanemmirt?!\nIban usigna-s tekkat, kullec s wudmawen, a ddin rrebbb!!!!\nAzul a Dadda Ḥemmu ameεzuz.\nΓurk ansi treffuḍ fell-i ḥemmleγ kan ad sqecmεeγ yid-k, acku lemmer ur k-ḥemmleγ ara ur ttnecraḥeγ ara yid-k; yernu niγ teẓriḍ nekk d aqerruy n texsayt a Dda Ḥemmu.\nBuddeγ-ak tazmert, talwit d wussan yelhan a Dda Ḥemmu, ay amγar azemni, a bu cclaγem annect-ila-ten\nSγur yir nettat\nZaama ur teẓrim ara belli aaraben ur ken-ḥemmlen ara!Wi k-innan a lḥağ ḥuğğ-d, wi k-innan eğğ-d arraw-ik:ccah deg-wen\nimi tamurt n leqbayel wessiεet.\nNefka-asen tamurt nsen, lehna ad nečč akal.Taqbaylit teḥwağ arraw-is.Bien fait pour vous amnesiques!!!\nAzul fell-am a llεali\nLhant rregmat-im, ẓidit deg yimi-m, d tiqqit n tamment, lemmer γas ad aγ-d-ternuḍ kra seg-sent! Ččḥeγ fell-am nezzeh a tagi, imi tsemmaḍ yir nettat i yiman-im a tucbiḥt, tuḍrift. Γur-m azref di kra n wayen i d-tenniḍ, d wayen ara d-tiniḍ alamma temmuteḍ ( sslama-inem, ad mmteγ nekk wala ma temmuteḍ kemm; εni nessager tulawin i kem-yecban?!!); d nekk i d yir netta, tqeẓẓaḍ-iyi, uklaleγ ugar.\nĞğiγ-kem di talwit d liser. Tacḍaṭ n lejdud fell-am\nMmi-s n Wemsed "meskin"\nI Muḥ Umuḥ\nTeqqareḍ qebḥen warrac-agi, wali ṭrac amek yeḥdeq mmi-s n Wemsed!\nIrwala-k ( ur ttḥawal) učči, lemmer a k-teḍru am win akken iγef yenna Uleḥlu " Σemmi Ḥmed tuzzel tεebbuṭ-is"\nTbuṣaḍ ur tenγiḍ a tagi i d-yerzan γerda\nD isem-im ay d awl-im a Yir nettat. I truḥeḍ kan a d-tessufɣeḍ aɛraben-nni yellan di tmurt n Leqbayel, neɣ xerṣum sseḥbes rray-nni yesṭenṭunen di tmeɣriwin-nwen, imir-nni mmeslay-d neɣ ḍebber fell-aɣ, ahat ad yecbeǧ fell-am. Maca, kemm ur teḍlimeḍ ara a Yir nettat, xuḍi d yir nettat ay telliḍ; ay iḍelmen d ičebčuben-agi-nneɣ ( mmi-s n wefsed) i yeqqlen d tijeḥlumin uyaẓiḍ, abeḥri i d-isuḍen ddan yid-s!\nA nnger-im, a tuqqiṭ-im a Yir nettat\nMeḥsub d Izukar-nni n wihran xir n LeQbayel n tmurt!!\nDayen, Guraya tufa-d d anwa i d iccenga-is: d arrac d tullas-nni n tmurt n leQbayel! Atnan γur-em a tuḥrict, mi twalaḍ yiwen n yiwet seg tmurt, ruḥ sγim-as-d a t-nγen wat-taεrabt d tneslemt!\nArnu εeggeḍ alma yeggers ugerjum-ik : taḥya les xuruṭu akk d "bu-tefliqa"! - U wac bihum leqbayel mεa laεreb ?--\nA nnegr-im a taγeddiwt (akken yeqqar Ssaïd).\nannaγ teqqarem nekkni d atmaten, ulaclxilaf ger awehṛani d weqbayli...atg; ihi ccah !ccah !ccah !ccah!\nTettum asmi teṭṭaḥem iṛumyen nutni qqren-as:wac bihum leqbayel mεa nnṣaṛa?\nAsmi iğadaṛmiyen neqqen deg warraw nneγ nutni čeṭṭḥen ; assa twehmem deg wayen i wen-xedmen?\nUr yellid acu i teẓram mazal lxir ar zdat!\nmaεna akken i d-tenna setti:Aydi iḥemmel wi t-ixenqen!!!\nI ( ɛerḍeɣ ur zmireɣ ara a d-ssufɣeɣ awal-nni n " yir") Netta\nAzul ay agerruj. Ayen d-tenniḍ akk d ṣṣwab, anagar ṣṣwab i d-tenniḍ. Ɣas ḥṣu d akken seg selliḍelli ur ɛriḍeɣ tagella ( lqut), ma gnen waman d yesɣaren nekk ugint ad medlent wallen, d axemmem kan deg wayen I d-tenniḍ. Atentad teɣtasin i ṭṭfeɣ:\n1) Ass n wemhad (lexmis) a d-dduɣ d terbaɛt-agi-nneɣ umezgun ara n-yasen ɣer At Meɛɛuc ( Bgayet= rruḥ n Leqbayel), a ten-ǧǧeɣ dinna, nekk a n-aseɣ ɣur-m, ini-yi-d anda telliḍ ( azen-d ɣer dagi , aql- ttraǧuɣ ɣer zdat tewwurt n wesmel, ɣurk seg Umucar—Amaziɣ n 2007—a kem-yessiweḍ i zizi-s aǧadarmi n lɛar – ur kem-ɛniɣ--); ɣas ad iliɣ ɣur-wen d ameksa – wi yecqan—wala ad iliɣ seddaw tecḍaṭ "izukar".\n2) Yernu kra yellan a t-ǧǧeɣ da, ur mmesriɣ rrbeḥ-nsen, a n-aseɣ s ccurṭ ( shorte).\n3) Gezmeɣ merra assaɣen i yi-icudden ɣur-sen, ula d tayri-nni n m tḥennikin-nni n "ssibar".\nTtxilem ur ttcuḥu ara s tira, rregmat-inem lhant!\nMmi-s n Wemsed meskin\n"Yir tagmat am kalitus\nMebɛid I terra tili" Iḍes n talwit a Si Muḥed U Mḥend.\nI Guraya d imeddukal-is\nMa yehwa-yawen mserwit neɣ myuddamet ifḍisen gar-awen ( kunwi, Amnay, A, neɣ wiyaḍ…), nekk " ṭṭumpi", ur d-cliɛeɣ ara. Maca, tella yiwet werǧin a tt-yennal waḍu asemmaḍ neɣ kra.. skud lliɣ nekkini zdat-s, deffir-s, s idisan-is; acku qebleɣ ad ččeɣ ɣef ddra-s tirṣaṣin, ma yehwa-yawen ad nesker ṭṭrad " fratrisid", a t-nesker! Mačči kan d idammen ɣer tgecrar, ma yehwa-yawen d asif n " ladyari" ara d-iḥemlen alamma d tigecrar, tfehmem neɣ ala?!!\n"Nettat"-agi d tilemẓit, d lall n 22 neɣ n 24 iseggasen deg usemmud ( leɛmer)-is, ɣas ma ur tesɛi hedd, aql-i yid-s; ma tenwam a tt-tḥeqrem imi mazal tejwiǧ, tɣelṭem!\n"Tagnit mi ara d-tessiwel\nAy ul ur qebbel\nTilisa deg wayla-nneɣ" Ṭṭes di talwit a Dda Lwennas.\n"Ufiɣ-d Aɛrab di tferka-w\nSserɣeɣ-t-id s weḥlalas" I yenna Dda Lewnis\nMmi-s n Wemsed ( Uṭunumist uṭunum)\nBγiγ a d-iniγ nettat mačči netta deg ucerriḍ amenzu.\nAzul. Qqaren " azger ma yeṭṭukek cenna, i weγyul ayγer yerna"\nWi k-yennan leqbayel d ixṣimen-iw? Wi k-yennan nekk mačč d taqbaylit, nekk ḥemmleγ iwehraniyen?! Neγ ula d kečč tseḥḥer-ik ( tessečč-ak iḥeckulen) Yir nettat almi i k-terra d yir netta ay Amnay?!\nA mmi-s n Wemsed!a wer tawḍeḍ ma ak-d-ṣiḥeγ!!!Nek sεiγ argaz yerna ḥemmleγ-t maεna netta d aṛumi mačči am kečč a bu ccemma!!!\nI leqbayel yumnen s tdukli akk d izdayriyen nniḍen ; aha-kwen-id deg wewṛiḍ!!!D lmuḥal aεṛab ad iqbel taqbaylit !!Tifrat d timanit i tmurt nneγ , kunwi qqimet di Wehṛan tennaγem yid-sen ma d nekkni aqlaγ di Fṛansa nebεed fell-awen!!!\nMačči d nek imu tsečč iḥeckulen maca i waṭlas d jeddi-s amsed.\nArnu beεdeγ fell-as anager n wayen yebεed igenni γef tmurt! Arnu nek ttcumuγ am leqbayel nneγ merra. D bu-ccemma arnu n tidett.\nNek yiwi-yid nnif af leqbayel n Wihran, iγaḍ-iyi lḥal; amek almi i wwḍen izukar ur sen-ğğin ara ad uraren ula d taceqquft (almi s uεeggeḍ d imenγi)??\nLeqbayel teddren deg wihran ugar n tmiḍa neγ snat. ugar n 150 iseggasen, nutni (leqbayel)di Wihran u mazal izukar d ukasan nnsen, ran a sen-kksen ula d tameslayt nnsen.\nUlayγer ma isexṣer yiwen /yiwet, a s-ternuḍ kem ar wasif. azawan n izukar i d-ikeččmen ar tmurt n leqbayel mačči dayen i nra; nekkat mgal n waya.\nYir netta (akken teqqareḍ daγ kem a "tasedda"!)\nSγur Tufiq Σemmuc\n" A bu tcacit, yeɛreq ṣṣwab ulac-it;\nA bu tsegnit, ayen ssɣerseɣ kečč xiḍ-it"\nNekkni, ass n lexmis aɣ-yaɣ lḥal di Ṭruna taɣiwant n At Maɛuc ( Bgayet; tameddit ad nurar dinna tamezgunt-nneɣ " Bu tcacit ulac-it", ad nens dinna alamma d iḍ n lǧemɛa ara d-neddez ssyen iḍarren-nneɣ. Attekki-nneɣ a d-yili ilmend n teẓrigt tis-7 n tfaska umezgun " Ɛezzeddin Meǧǧubi, ara tessuddes tiddukla " Imnayen n tɣerma " n Ṭruna. Qqim kečč ad tfuḥeḍ dinna di Lḥasi, a mmis n wemsed.\nA Mmi-s n Wemsed! A ziγ d nniya kan deg-k! Amek ara tamneḍ tadyant n teqbaylit yuγen arumi?!\nAd kkreγ kan a ten-agmeγ zeddigit, qbel ad luγen. Ma ulac ad ḥeḍreγ i twaγit!..\nTamawt: Wissen ma teslam s wayen iḍerrun d watmaten-nneγ Imaziγen n ( Umur alemmas) Merruk? Imi ddeqs n twuγa i la izerrin din: takriṭ, tiyita d wetεeddi γef imeγnasen n tmaziγt akk d wid Umussu Adelsan Amaziγ ( M.C.A) deg iγaramen isdawiyen , ladγa deg Imteγren—Racidiyya— sγur imeγnasen ibeεtiyen.. Walit asmel : www.asekka.net\nSγur Laẓ/ waḥdun\nZur wudem-im a Yir nettat, welleh ma tettsetḥiḍ! La treggmeḍ deg yemdanen i kem-yifen, yerna imi-m ifuḥ ugar icemmamen-nni iɣef tettmeslayeḍ! Megdul fell-am a ɣ-d-temmeslayeḍ ɣef timanit n tmurt n leqbayel d kemm di Fransa. Win yebɣan kra a d-yas ɣer da, mačči a d-yeskiɛwiw ssyen am wuccen!\nUr yeḍlim ara winna akken d as-yennan\n" Sewweq a Lwiza\nYenza nnif, yenza\nA yir lweqt ideg d-negra, neḥḍer alammi tulawin reggment deg yergazen!!! D acu i m-d-yegran d sser?! Tezzenzeḍ nnif-im, tefkiḍ-t d asfel , tuɣeḍ arumi akafriw, aɛdaw n tmurt, aɛdaw n lɛuruba , n lislam akk d tmaziɣt!!!!\nQeḍran ma yezwar s imi,i tamment i wumi\nMuḥend Lεerbi n At Waεrab\nAmek, amek?! Tenniḍ " Uṭunumist" yak akka i d-tenniḍ, ur γliḍeγ ara?! Seg melmi akka i tuγaleḍ d ameγnas n tedsimant?! Ass d amreksist, ass d aprugrisist, ass nniḍen wissen d acu? I iteddun fell-am a lqaεa!..\nMa d kemm a YIR NETTAT? A m-iniγ kan : Win yufan dderya n teḍsa, ad yeḍs ad yernu…\nAḥeqq Akal aberkan d Ssidi Mḥend Ubelεid ma yuklal Mmi-s n Wemsed ayen akka i la iḍerrun yid-s. Kullec seg m iḥeckulen-agi i d-yekka. D talfsa m sebεa iqerra! A ssadat d lewliya nendeh yes-wen\nI Amnay: Ula d kečč d izem.\nAzul ay "agerruj"\nD acu ara m-iniγ?! Tefkiḍ-iyi tiyita tṣeḥḥa, teǧǧiḍ-iyi d aceqlal, d aceqquf! Ifut ḥemmleγ-kem, tzedγeḍ ul-iw, ur zmireγ ara a kem-id-ssufγeγ seg-s, acku ma qelεeγ-kem-id a d-teddu yid-m tedsimant-nni! Ihi γas tjewǧeḍ, ur yi-tettalaseḍ ara a kem-ḥemmleγ, asirem-iw meqqer, ahat yiwwas ad yemmet urumi ( argaz-im)-nni?!!\nMa d wigi i la ireggmen akka deg-neγ, γas anef-asen ad ssgelfen am yiḍan. Aql-i sbeddeγ-d taseqqamut n tullin ( s tefransist funitik qqaren-as " lkumiti n lisutyan" ara yilin yid-neγ.\nGreγ-d lemεahda n Ṛebbi ur uγeγ la aqbayli la iziker!!S tefṛansist "t'as aucune chance" a mmi-s n Wemsed!Ma d wiyaḍ akken s-iqqar yiwen lğaṛ-iw:\n"Itran ur d-cliεen deg tsusaf n yemqerqar".\nAzul a agerruj\nAss n 08/08/07 ad tili yiwet temlilit γef tedsimant di Bgayet ( deg yiwen usensu, ur d-qqareγ ara isem-is), timlilit-agi mačči n M.A.K, maca d ilelliyen ara tt-igen. Ma tebγiḍ a d-taseḍ, ini-yi-d a kem-id-mmagreγ, a kem-bbibeγ γef teεrurt-iw alamma d Bgayet.\nS tayri tameslubt:\nMmi-s n Wemsed, ṣṣber ulaḥedd\nAqli di "la cote d'azur" akk d weεziz n wul-iw!!!!Awer tawḍeḍ ma an-mmunseγ fell-ak ar Bgayet a yir rgaz!!!!\n"Ḥemmleγ mi a d-theḍreḍ\nKra a d-tiniḍ ad iyi-yeεnu\nḤemmleγ mi a d-teḍseḍ\nTağsa-m tecbeḥ d asefru\nTin i kem-icuban\nḤṣu kan mazal d-tlul\nYiwwas wissen ma a d-tlul\nTinna akken ur d-nlul\nΓer γur-i d kemmini\nD ul-iw la itezzun\nYessetḥa a m-t-id-yini"\nAla awal-agi n Simuḥ i izemren a d-yessekfel ayen akken i m-yeffer wul-iw. Cebḥen imeslayen-inem, cebḥent rregmat-im, tcebḥeḍ ula d kemmini\nḤṣu kan mazal d-tlulTinna akken ur d-nlul\ntaḍsa-m tecbeḥ d sefru; i s-yeqqar si muḥ mačči "tağsa-m" ẓret d acu i d-teqqarem"a le brobros".\nA win meḥḥneγ di lğeṛṛa-w\nUr yelli d acu i yi-txedmeḍ\nAkka i yura di twenza-w\nBeεd-iyi ahat ad trebḥeḍ\nSγur Yiwen uderwic\nkemm a yir nettat d Newara\nI Aderwic ( ameslub) ur nettsetḥi\nΓas ur k-ssineγ ara ( ur ttnadiγ ara a k-issineγ ula di tnafa), yessefk a k-s-ttwellheγ γef kra n temsal, ahat ur tent-tessineḍ ara:\nQqaren " Tayaẓiṭ turew, ayaẓiḍ yeqreḥ-it uqer…ruy-is"! D acu n tuḥsift i yi-tettalaseḍ imi i yi-tessxerbeḍ tirga am buberrak?! D acu I k-yewwin γer wayen i k-yexḍan?! D Nettat, neγ d Newwara neγ d Lunǧa, neγ d tayeḍ i k-kečč d acu i k-tuqeε?! Lemmer tesεiḍ cwiṭ n leεqel ( ansa ara k-yekk leεqel ay aderwic?!) yili γas tεeqleḍ-tt d Newwara, ur d-teqqareḍ ara isem-is; i lemmer tura ad as-d-yebru wergaz-is, d acu ara trebḥeḍ kaččini?.. Yerna, d acu ara d-yawin m txenfurt-nni n Newwara γer waggur n yiṭij ( nettat)? Yenna Si Muḥ:\n"Ay aggur lemmer a tt-teẓṛeḍ\nDeg-s ad tasmeḍ\nDeg yiman-ik ad tḥeqreḍ\nΓas ma tcebḥeḍ\nAnagar kan ma triḍ ad tesluγeḍ tamda, akken ad tafeḍ abrid keččini!..\n" Ula ay k-yewwin s imeγban\nAyen akken ibubben d leεtab\nUr s-nekni, ur s-nkennu" I yenna Dda Lwennas.\nIhi, γas ruḥ čači anda di " .dz" neγ anda nniḍen.\nMa tebγiḍ tagmat, aql-i da, maca beεεed γef tmeddakel-inu ( Nettat); ma d ayen nniḍen i tebγiḍ zemreγ-as " Wi-tt-yezzewren deg yergazen, ulayγer yefsi arkasen"! Ihi, fernet d acu tebγam a\nI itetten cilmum\nTekksen nnṣib i yefrax" i yenna Si Muḥend U Mḥend, uceylelleh.\nAzul a tayri-w\n"Teḍsa-m tecbeḥ d asefru" mačči taǧsa-m; maca, anda-t leεqel, aql-i am winna iẓeṭlen s lkif!\n" Walaγ iṭij-nneγ yecreq\nΓummen-t-id widen yusmen" I yenna Lewnis. Fiḥel ad terfuḍ γef uyennat-agi I m-ibeddlen isem, yessef ad teḥṣuḍ d akken llan wid ikeccmen gar yiccer d weksum.\nFerḥeγ aṭas imi tessezriḍ ass-im di teftist n " Kut d azur", meεna lemmer γas ur d-tebdireḍ ara " aεziz-im" ( xerṣum ttu-t ddqiqa, acku nekk d bu tismin), akken a d-xayleγ nekk yid-m i nella; nekk d Anẓar ( ayuc n waman), kemm d Tislit n wenẓar.\nFerḥeγ imi yi-tcubaḍ deg uxemmem, yiwet lεeqliya i γur-neγ: Nḥemmel tadsimant ( "luṭunumi") i sin, nḥemmel ccna n Lewnis akk d Si Muḥ i sin..\nΓas kemm tuεreḍ cwiṭ i ṣṣyada, maca, d rrehṭ-agi-inem iḥemmleγ, wama tidak-nni I isehlen ulac deg-sent lbenna! Taεrabin sehlent maḍi, qqarenγ-asent awalen-nni i yeqqar Si Muḥ:\n" Acḥal tin i wumi nniγ\nTin ḥemmleγ d kemmini\nAm kemm ur telli tayeḍ"\nAql-i ttraǧuγ alamma tefna ddunit.\n"Ul-im d aẓru n tnicca\nA s-tt-andiγ ar d ifelleq"\nǦǧiγ-kem (kan di tira, wama ul-iw γur-m i yella) di talwit, ay ul-iw.\nA mmi-s n wemesed,\ns uqeṛṛuy-iw ar lammer d nettat i lliγ, ar deffkeγ fell-ak ula d James Bond d asfel, mačči kan d arumi afuḥan n yimi.\nTenγiḍ-a& s tedṣa ay ageswaḥ\nRiγ ad aruγ mmi-s n wemsed\nMa mazal-ik tselleḍ i simuḥ; ijaḥ ṛṛay-ik!Simuḥ nsell-as asmi nella di tseddawit di Buzerriεa!!!\nUgadeγ asmi ara kem-in-awḍeγ\nzzman ad ikfu ccγel-is\nDeg wemkan-im ar n-afeγ\nD tamγart icab cceεṛ-is\nUla d nekk ad imγureγ\nKulwa a d-yelhu d yiman-is.\nNeγ akkens-iqqar akken muḥya:\nSbeṛ ad ifat lḥal!!!!!!!!!!!!!!!!!!!!!!!!!!\nakken walaγ, yir nettat-agi d izlatin n Lunis i tḥemmel nezzeh, ssuref-iyi ad s-kecmeγ iman-iw ger yiccer d weksum, acku tgezmeḍ tasa-w.\nIhi ata d tawil n tuccent-agi:\n- Zger fell-as asefru kečč s timmad-ik ( ameskar n usefru yessefk ad yili d mmi-s n wemsed ).\n- ( Wwiγ-d war isem ad iwanes ) d azwel n usefru.\n- Asefru yessefk ad yeffeγ am wagi n Lunis, akken t-yura γef Tasaεdit. Dacu kan kečč aru-t s tira n wassa mačči s tin n iseggasen n 70.\nT ecεel deg ul-iw tmes\nA mek a tens mebla nettat\ns eg urfan yuzef yiγes, ixef-iw tuzen-d lmeḥna-s.\nA yen akk i ihedder yiles\nD eg iles-iw tefhem teslat\nI wul i tt-yebγan yuyes\nT aggara s lehduṛ tenγat.\nT eğğiḍ-d rrehba meqqret\nA ss-mi d-iy-innan medden\nG ar-aneγ lemḥibba a temmet\nH elkeγ leḥbab ur εelmen.\nZ iγ ul-iw yeggul yeḥnet\nA y ggul γef tin t-ibeεden\nL ayes n lḥubbi-w yettwet\nT enγiṭṭ abrid meṛtayen\nD i leεqel-iw yersed wagu\nḤ ed ur yεlim acimi\nI ḍes fell-i ur d-yettrusu\nS i lğerḥ-iw mebla ccwami.\nA y ixef ijeṛben ttru\nḤ ader ssuṛ ad ak-yeγli\nR uγ almi snedfeγ azṛu\nA ssebba-w d kemmini\nWali isekkilen imezwura seg usawen d akessar, ad tafeḍ\nyura: ( Tasaεdit taγzalt di sseḥṛa ).\nKečč ssufeγ-d s usefru-k:\n( Yir nettat ......... di teftist n Kut d Azur).\nΓuṛ-k ad tγilleḍ ttxil-k riγ kra γuṛ-s, yak teẓriḍ nekk d amaγaṛ\ni lliγ yerna s wexxam-iw d warraw-iw.\nAwer d-γγlin-t fell-aneγ teqjemyaṛ seg igenni!!!\nAfud igerrzen ay ageswaḥ\nRiγ ad aruγ tizlatin\nMmi-s n wemsed meεduṛ, ul-is tesneṭ a tayri.\nYeččali ger teftist n Kut d Azur yak d Sid Lhewwari.\nYewweḍ taftist n tuccent, ira ad yessexsi times i wul.\nRwaḍi n tatut feccent, γas yir nettat deg-s teggul.\nTayri irennun ifadden, teskaw-iten i umdan a teğğ.\nA tidet ssnen yakk medden, in-as i tafat ad feğğeğ.\nAmcum ageswaḥ yettγaḍ, Wehran ihedder s yiwen yimi.\nSi Lḥemri γeṛ Lmerṣa a tesleḍ: Wac bih Zwawi d Urumi?\nAzulen i wid ḥemmleɣ.\nIḍelli usiɣ-d, nwiɣ a d-afeɣ kra n tririt sɣur gma-tneɣ « Aderwic », maca, yefren abrid n ṣṣwab d yiseɣ, mačči win n tidderɣelt, taɣennant d tuzert uqerruy ; a s-iniɣ tanemmirt tameqqrant ɣef waya .\nA ziɣ d allaɣ i telliḍ a War isem, mačči d ajeɛquq kan! Yernu d amedyaz-nni n tidet. Tecbiḍ dda Saɛid At Mɛemmer ( Tamziɣt tessawal-as “ Ssayd”, acku tenwa “ ɛ”-agi yekka-d si Taɛrabt, ur teẓri ara si Tefniqt i d-yekka ugar n 20 iwinsen --- leqrun-- -aya; maca, i “ P” –nni i tesseqdac ( tappurt,Reppi,--- ansi i d-yekka?! Ɣas ma d aqeruy n texsayt i lliɣ, maca, aqerruy-iw ɣef tuyat-iw, zemreɣ-as) d Ukerdis ( wagi, yiwwas i ɛerḍeɛ ad ɣreɣ isefra-ines, uɣalɣ teṭṭef-iyi tergagayt, ugadeɣ seg iqudam-nni n Ɛeẓrayen “tarbaɛt n Wejda”! Yernu a yi-ddmen, ad ruḥeɣ d asfel ur ẓriɣ tucbiḥt-iw “ Nettat”.) d “wid akk i ijebden leqlam” akken i sen-isemma dda Sliman Ɛazem i wid yettarun.\nJjmiɛ liman, s uqerruy n Amnay, ar bateɣ amek i d-tufiḍ awalen-nni “ Taɣzalt di ṣṣeḥra” di taɣect-nni n n dda Muris ( akka i s-yenna yiwwas dda Ɛbelqaḍer --- baba-s n Lewnis--- i yiwen wergaz: winna d “Muris mačči d Lewnis”. Ssneɣ baba-s, yemmut ɣas akken, lewhi n sin iseggasen-aya, ssneɣ daɣen ayetma-s Ǧilali akk d Ǧamal, zedɣen dagi deg Wehran -- saint Pierre--)?! Lemmer yeɛni a ɣ-d-terrandiḍ an sservis, u a yi-d-treḍleḍ yiwwen usefru sɣur-k, ad yili deg-s “ ssuksi” ulaɛud ahat yes-s ara d-yiḥnini wul n tmexluqt-agi.\n“Nekk d aqerruy n texsayt\nAmek ara ɛeǧbeɣ i Nettat\nZdat urumi-nni i tḥemmel\nA wi yufan iman-is d lbelɣat\nA yi-tels lalla-s n lxalat\nYes-i di “ Ccunzilizi” ad tehmel\nMa d tura aql-i am ttirbulat\nLɣerḍ tewwet a t-tezgel”\nD acu twalaḍ deg usefru-ya? wissen ma a s-d-yezg deg wul neɣ a tt-yerẓ deg wejgu n weɛrur? “ untulika ṭṭunpi” anda yebɣu yezg-as-d, awi-d kan a tt-iḥaz. Afus di texsayt, ma ur d-yewwi udi, a d-yawi iɣi.\nI kemm ( a Nettat) ay ul n wul-iw\n“ A tin i wumi beddleɣ isem\nAkken a t-seggmeɣ d asefru\nTeǧǧiḍ-iyi-d ala ssem\nUr yettzad ur iḥellu\nḤkiɣ i lehmum lhemm\nMa ixuṣṣ wul ad as-nernu\nXtareɣ ayen yelhan i kemm\nIɣeblan d-yegran inu”\nMačči kan d isefra isefra n Lewnis ara m-d-awiɣ, ma yehwa-yam a m-qqleɣ d iḥiql ad smirjiḥeɣ di “ṣṣunṭr Pumpidu”\nI mmi-s n Wemsed!!!\nMačči yiwet mačči snat, yalta amek d wacu s-tekkat,\nigenni wis sa ( 7 ) ad tsami.\nAlluy teḍfer tesseknat, azekka-s aderγal iwalat,\nfiḥel asemγeṛ deg imi.\nΓas YIR NETTAT d yir nettat, aẓar-is d awezγi teččat,\nd kečč a tefren γef Uγumi.\nMa tra a s-necnu Umengellat, yak annecta yecnat,\nad as-d-nawi acimi.\nAcimi? acimi? acimi?\nTin i wumi tbedleḍ isem, mi tefkiḍ i iγeblan awal.\nAcuγeṛ akka tessusem? Σni yebda d Uγumi ccwal?\nD tamγaṛt icab cεeṛ-is, ay argaz tcedha lhiba-k.\nMa yella gziγ tamedyazt-is, yenγatt lweḥc n lγiba-k.\nAsirem yugi ad yessusem, d luḍa i yerra asawen.\nItekka γef tεekkazt n War Isem, afus deg ufus ay Izwawen!!!\nLemmer lliɣ d amedyaz\nAhat ad fsiɣ cckul\nYernu ur lliɣ d ameɛdaz\nI yebɣa a t-id-yini wul\nIhi, ulayɣer tuddza umehraz\nAmnet fiḥel ma neggul\nAql-i am win yeččan urwaẓ\nUr ttlummut amexlul\nA War isem\nYeččuren d asirem\nMačči am nekk yekbel layas\nLhemm yeqqel-iyi d azrem\nYegguni-iyi ad iyi-yeqes\nMmi-s n Wemsed yewwi-tt deg yifer-is\nAd ixelleṣ i yexdem jeddi-s\nLa cciccihen ( si ccah) deg-s medden\nMeɛḍur d aleqqaq wul-is\nMačči d lɣerḍ-is\nAy s-iǧeben d “ipixpuxen”\nD ayen yeqreṣ ṭṭbel-is\nI s-d-yegran d imeṭṭawen\nAmek tura kečč a War isem?! Tebɣiḍ a yi-terreḍ d amedyaz war lebɣi, neɣ tebɣiḍ ad tesseḍseḍ deg-i madden?! Yernu ɣef wakken ttwaliɣ teṭṭfeḍ-tt di ẓẓmi, wissen ma d “taɣaṭ” i k-ɣaḍeɣ, neɣ d ula d keččini yehba wul-ik?!!\nAyen akka i yi-d-tesmektayeḍ s Wehran, di tegnit ideg ul-iw yeksa di Lpari “ Tamdint n walhinen akk tneglusin ( lejnun d lmalayek)” I yenna Ḥmed Cawqi?!\nA ziɣ tessneḍ Wehran akken yessefk! Lḥemri, Medyuni, Tirigu, Lekmin, Sid Lhewwari.. Ḥqa tessneḍ awal i d-yeǧǧa Sidi Lhewwari “ Li maklac ṭṭɛami, ma crebc ccrabi, u ma xdac bnati, ma nesseḥqahc fi dari ( win ur nečči tagella-inu, ur neswi tissit-inu, ur nuɣ ara yessi-inu, ur teḥwaǧeɣ deg wexxam-inu”.\nNniɣ-ak tikkelt-a mačči d tayri-nni n zzhu, d tayri-nni n tisselbi a War isem a mmi!\nDdiɣ ẓriɣ , weǧin mlaleɣ-d taqcict yecban Nettat-agi; ɣur-s ywet lɛeqliya txulef akk tiqbayliyin, lefhama, idles, d tameɣnast n tedsimant, ahat ula d di ṣṣifa ur txuṣṣ ara..\nUr ẓriɣ ara amek ara tekfu tedyant-agi? Si tura ugadeɣ-tt!\nSsarmeɣ-as kan tewzel n leɛmer i wergaz-is, daya\nLadiniti truḥ, truḥ, d acu i d-yeqqimen?! Tenna :“ ṭṭixxer i cemma” (Aqbayli melba cemma, ur d-yegri deg-s wacemma) akken akk neṭṭaxxer i cemma! Mazal kan a yi-d-tini “ Kkes aserwal, els jjippa am imezdaɣ-nni n likuṣ!..\nNsettet ur nɛedda ada, nesqazzeb ur nɛedda ara, neqqel d imedyazen ur nɛedda ara; d acu i tebɣa tura Nettat-agi?! Mazal kan a s-iniɣ “ Ḥemmleɣ-kem a ddin n yemma-m!\nAtan ɣur-m usefru, tebberkaḍ aɛluleq fell-i:\n“ Ladiniti truḥ, truḥ ladiniti”\nMačči d tagnit uɛekki\nNekkini ṭṭbiɛa-w texṣer\nNettat fell-i tettihi\nTeǧǧa-iyi am uṭerbuq\nWeḥleɣ deg wezbuq\nAnsi ara d-tekk tifrat\nLemmer ad tafeɣ di ssuq\nA tt-id-awiɣ deg usenduq\nAd as-semmiɣ Nettat\nA wi yeqqlen d amcic\nYid-s ad iɛic\nA s-teslufuy yal ass\nNeɣ ad yili d” akanic”\nA t-id-trebbi s ttnefcic\nAd yili di leɛnaya-s\nA wi yeqqlen d ateqcir\nA s-yili deg uqejjir\nAd as-yennal tifednin\nA wi yeqqlen d amacwar\nAd tesfeḍ yes-s tinzar\nA t-tettawi deg ufus-is\nMa yumes a t-tessired, a t-tefser\nMa yesɛa ẓẓher\nAd ines ɣer yedmaren-is\nA wi yeqqlen d aserwal\nA t-tettlusu deg uzal\nDeg yiḍ ad yili d tama-s\nA wi yeqqlen d apunṭakur\nƔef wammas-is mechur\nAd izuxx s yiman-is\nA wi yeqqlen d apijama\nA t-tettlusu dima\nAd yissin merra lesrar-is\nD abudi ( body) a wi yeqqlen\nA s-d-icebbeḥ idmaren\nAd yili yeqreb ɣer wul-is\nUgadeɣ a d-iniɣ akter\nAd bduɣ asexṣer\nYif ma ḥebseɣ jeddi-s\nḤemmleɣ tayri-w ma tḥemmel tayri-m\ntadyant n weqcic agi iwumi fkiγ axessaṛ tugar tin n wemqerqur iεecqen itri.\nAyen i k-ixḍan ;xḍu-yas\nMa tebγiḍ lehna i wul-ik\nṚuḥ ad ḍefṛeḍ tullas\ntid i yellan d lemtel-ik\nYir nettat tesεa aεessas\nyecbeḥ ; yeγra xiṛ-ik\nyezga dima ar tama-s\nΓur-ek i d-teggareḍ iman-ik\nneγ m'ulac ad teqwu "la casse"\nad iddifiguri aqadum-ik\nakka walaγ, tegray-ak-d kan a s-tecnuḍ akka:\nXxtiṛ aqcic la yeqqaṛ d ṭbib neγ d lkumisaṛ\nneγ d win yettfeğğiğen am lefnaṛ d lemtel-im!!!\nZziy-as sakin s weεrur, zger γer tebṛat tis kraḍ tin a t-ssaliḍ s imeslayen-agi:\nMa nexdem akken yexdem neγleḍ, ntezzi ntenneḍ,\nnettuγal ansi d-nekka.\nLqum-nni n zik yecceḍ, tawacḍa tseffeḍ,\nMuqel-t γer zdat tura!\nTiγṛi nesla mi ntetteḍ, tezwar kul ( yal ) tayeḍ,\nγuṛ-wat a s-tebrum assa!!!\nZik wa ihedder-itt i wayeḍ, assa di lkaγeḍ,\na tt-id-afen ineggura.\nḤala ayagi ideg yella lewqam ay ameddakel ayen nniḍen akk\nd asebteṛ aberkan n iḥulfan-nneγ yerna ayen k-yugin ccwiṭ, agi-t ataṣ.\nTtu ttxil-k tigi yesεan iεessasen-agi yekkaten tiqqaṛ, m´ulac ak-yerreẓ iγsan-ik, kečč d ameεlal!\nIni-yi, dacu tenniḍ deg tekti-agi?\nTaneγlaft n yedles n tmurt n Lanjiri, tella seg tid-ak yettrun, teṛwa axenfeṛ d ucetki akka am nukni, tuγal tercel ( tejweğğ )\nyakk d unabaḍ ( Butef ), ssεan-d Ledzayer tamanaγt n yedles\naεṛab, yak akka?\nNekk meyzeγ-as, ufiγ-d imeslayen-agi:\nΓef Tğilbant yekkfa imeṭṭi, sseεd-is yekker,\ndeg-neγ ulac anwa ur newhim.\nTercel ( tejweğğ ) yakk d Wejtuṭi, sεan-d aqcic d agayaṛ,\nyugar jeddi Yebṛahim.\nUḥeqq jeddi-k Wemsed ar telha tisselbi.\nAzul ay ul-iw, azul a tayri-w\nSkud treggmeḍ deg-i, skud trennuḍ tkeccmeḍ s ul-iw, ay ul-iw! Simmal rennuɣ ḥemmleɣ-kem “ ju vuz am” a ddin n yemma-m! γas ma tikkwal teččḥeḍ γef wul-iw i kem-iḥemmel, akken i t-yenna akken Lewnis:\nKerheγ ul ur nesεi ara ul\nKeheγ-t imi kem-iḥemmel\nΓas d ṣṣura-w yeddukul\nLehdur-iw yugi a sen-isel\nTiṭ tekreh-itt tettmuqul\nUl iḥemmel-itt yedderγel\nLhemm-ik mazal iḍul\nImi teffreḍ zdaxel\n---- I War isem: Wa yufa (d nekk) , wa yestufa ( d Nettat, tuzyint-agi-nwen timnefcect); wayeḍ yesmendag isufa ( d kečč)--- Azekka a k-n-rreγ γef imeslayen-inek n wass-a, ar War isem\n“Aṭlas” i terriḍ d ṭṭlam uṭellis,\nacuγer akka terriḍ War isem am yir tamγaṛt ur nḥemmel ara\nad izdigen waman di tala? Tidderγelt-agi γef YIR NETTAT, tetteddu a k-ter d YIR KEČČ ay ameddakel.\nYessefk a k-yezderγel wemdan iẓri n tidderγelt, m´ulac ad yekker William Shakespeare ad yaru γef " Romeo war Julia".\nTikkelt-agi ggulle& uḥeq jeddi-k Wemsed ar d-iniγ tidet yellan:\n1)- D tidet ayen d-tenniḍ yakan fell-as, YIR NETTAT tzad di tmusni, ula d nekk greγ tamawt usawen anida d-yeffeγ usefru\n" A baba " n dda Ssεid, tessaweḍ almi tergem ameskar n usefru yerna tenna-yas " Awer yaweḍ" rnu tessen Makiavel\n( akka i tesla yeqqar-as Uγumi i Niccolò Machiavelli ).\nYak tegziḍ tura anida tekker tmes?\n2)- YIR NETTAT ur teddir ara yak d Uγumi, ahat tettargu annecta, maca akken ssneγ Iγumyen, ur ḥemmlen ara yir nutenti.\nTecfiḍ ahat γef tceqquft-nni n Muḥya, anida d-yettmeslay γef yiwen, winna i wumi tenna setti-s ( yaya-s ) ulac dacu yettaken anzi γer lğennet, dinna a mmi ur trefdeḍ, ur tesrusuḍ yerna učči-k ḥala udi d tamment...atg.\nArgaz Yettεeggiḍ fell-asen deg axxam, yeqqar-asen mmuteγ, tura yessefk ad ttwameḍleγ.\nImawlan-is εewqen deg-s, yuγal yufa-yas-d Dr. Ssi Wakli d tawil.\nKečč daγen yessefk ad tafeḍ Dr. Ssi Wakli dinna di Wehran i\nNekk tura nnig 20 iseggasen ur kcimeγ ara Wehran, maca ahat ad yili wayen i wumi cfiγ.\nẒriγ tesneḍ la rue Philippe ( turiḍ-d yakan fell-as kra dagi ),\nṣub deg-s, ḍfeṛ sakin tiseddaṛin n lğmaε d akessar ( anida akken tettfuḥu lqahwa), aweḍ ḥala ma d lkiṛan-nni yettawin γer Leεyun ( zdat Nnexla ).\nṬṭef yiwen deg-sen lkiṛan-nni ḥala ma d Kakubatṛu neγ\nBu Zbil ( Ismawen d-yeğğa Ṣbelyun ), terseḍ.\nLḥu deg webrid γef uḍar metwal Bu Sfeṛ ( anida yella lbeṛğ\nn Cεadli ), ngum ad tawdeḍ γer lkazaṛna γef tama-k tazelmaṭ,\nyella yiwen udewwaṛ qqaṛen-as " Dewwaṛ Nnaqus ", siwel-asen-d tamacahut n YIR NETTAT yettargun tuγ Aγumi,\na k-id-yessemlil BABA INUBA d kra n Dr. Ssi Wakli dinna, ad tafeḍ tifrat i tendict tageṛdit.\nUh, uh, uh, uh, semḥet-iyi, nekk d ameddaḥ ur netteḍḥi,\nUr nḥebbes di tikli.\nYettad-den tabburt, tabburt, ayen yewa n tidet a t-yini!!!\nAεlxir fell-am a Yir nettat\nUsiγ-d ad ẓreγ anta tayi i iseḥḥren akka Mmi-s n Wemsed?!\nA ziγ d amerṣum-nni tidet, ur ijaḥ ara baṭel!!!\nLḥaṣul, amek tura kemmini?! Kiskisi yeεni deg wawal ẓiden ma tenniṭ-as-t? kiskisi yeεni di tmaḥḥat ( neγ snat) n « rryan di tu » ma tefkiṭ-as-tt?! Nniγ-am a yelli εzuzu, “ wi yebγan lewqam, yezwir seg wat wexxam”; a d wayi ( Mmi-s n Wemsed) i yezwer lḥal, axaṭer d amzir am kemmini\n“Γas ma ttmeslayeγ s tefransist, ttaruγ s tefransist; maca, anagar kan s teqbaylit i zemreγ ad ttruγ neγ ad ḍseγ”A kka i yenna wemyaru amussnaw : Lmuhub U Σemruc ( “Yugurten n lebda”), yules-as-d daγen umazray ( win yettarun amezruy) Lmulud Gayed ( la sen-nettazen tamalla, imi i sin yid-sen wwḍen s anda ara naweḍ).\nA ziγ nezmer ad nemḥemmal s teqbaylit! a ziγ nezmer ad nemyergam s teqbaylit! a ziγ nezmer ad nemseččaw am wakken i nezmer ad nemyegr irebbi gar-aneγ s teqbaylit!!\nAmzun aql-aγ di tmenna-nni n Dda Lmulud ( amussnaw aneggaru) “Assen ad teḍru yid-neγ am win: yeffuden yeswa, am win yeddreγlen iwala; am win ikerfen yelḥa”.\nAcḥal tecbeḥ tedyant-agi n tayri gar Mmi-s n Wemsed akk d Yir Nettat ( γas d tayri-nni i d-yekkan seg yiwet tama kan, maca , tama nniḍen tefka-yas-d azuɣer. D tagi i d tayri n tidet ɣur Leqbayel: Taqbaylit werğin tessebgan-d tayri-ines, teḍra-yas am tjeğğigt-nni i dlen isennan, ala win i iḥemmden ad azzlen idammen-is ara tt-yawḍen. Taqbaylit ( tura, mačči akk tiqbayliyin, s usemḥissef i d-nniγ-aya) tezga tezdi lqedd-is, tbedd s zzux am tzemmurt-nni ur nekni i unaγur d lburr; angar kan ma yessekna-tt wayen d-turew!\nTadyant-agi tebna γef kraḍ isegbaren : Mmi-s n Wemsed d anegmar neγ d aṣeggad, Yir Nettat d d maḥlal/ lγerḍ/ neγ d iswi ur nerkid, tettneḥwaṣ, tjebbu-d tettuγal, wi izemren a tt-yennal? Am tzerzert ( taγzalt)-nni n tniri (ṣṣeḥra), mmi-s n yemma-s ma tt-yeṭṭef! Wis-kraḍ d War isem ( amedyaz) i wumi teḍra am wemγar azemni: Kra n win yeḥwağen ccwer yaf-it, maca, yezga lebda imal γer tama umeεlal akk d win yenṭerren. Yernu d amedyaz-nni n tidet! D urar i yetturar s tmedyezt ( “tamedyezt” mačči tamedyazt akken t-qqaren akken, acku aneggaru-ya d isem n temsefrewrt), yettbeddil si tewsatin ( leṣnaf): “seg wusu d tduli akk d tsumta” akken i s-isemma Dda Σebdella i tmedyezt n Si Muḥend U Mḥend ( tamedyezt m kraḍet iseḍra) γer temkuẓin n Σumar Lxeyyam… Nekk alammi d tikkelt-a i t-ẓriγ yessefray!\nUla d inagan rewlen ( qesdeγ-d Bu ccfaya d terbaεt-is), amzun akken ugaden ad ḥeḍren i taggara!!\nYegra-d kan a d-iniγ daγen: Ma llan wid ur nebγi ad yili wannect-a deg wesmel, ladγa seddaw imagraden yerzan tilufa yellan d tixxuṭranin ( yesεan azal) akka am umennuγ γef izerfan-nneγ “ TAMAZIΓT”; ahat d lḥeqq-nsen, maca, ula d wagi daγen d amennuγ yugaren yakk imennuγen, acimi?\nAnda-t umennuγ yugaren aseqdec n tutlayt-nneγ, εad deg wayen yerzan asufeγ ineggaẓen ( aqraḥ neγ lewjaε) nneγ akk d tinin iḥlfan-nneγ s tin-nneγ!!\nYiwwas steqsan γef sebba i yeğğan Lewnis At Mangellat ad yecnu tayri, yerra-yasen-d:\n“ Zik ttsetḥiγ a d-iniγ, acku imiren meẓẓiyeγ; tura ttsetḥiγ a d-iniγ, acku dayen meqqreγ?!!\nSsurfet-iyi ma ssγezfeγ awal\nI mmi-s n Wemsed,\natan usefru-w aneggaru γef tmacahut-agi n war taggara, ssarameγ kan ad yeglu s wayen ideg yella lewqam.\nDda Ğamal yemmeslay-d usawen γef inagan ( Bu Cfaya d terbaεt-is ), akken walaγ rewlen acku ssnen imeslayen-agi:\n" La ssteqsa-yaγ wid-ak yessnen, zgiγ wehmeγ γef wayen akk i d-ttmeslayen.\nUr umineγ, mi d-qqaren: Yibbas ad t-zuṛ lkaf\nAssen kul amcum ad taf.\nAseεdi d win yemmuten di liser".\nWali ihi asefru-agi ukessar, ssaked isekkilen imezwura seg usawen d akessar, ad tafeḍ lbaḍna yeffren!\nSeg assa d afella atan ad ssusmeγ.\n" WAR ISEM YESSEN AD YESSUSEM"\nI KEMM A YIR NETTAT\nM´akken s-tefkiḍ azuγeṛ, tefsiḍ tiyersi i usirem.\nMuqel amek i m-iga leqrar deg ul-is werğin nessusem!\nI wacu s-tesweḍ lemraṛ, dacu n txidas yuqem?\nSslan yes-s d ugemmaḍ yenteṛ, εni yeεuẓẓeg wul-im kemm?\nNnaγ yak tidet telha, ur d-ggrint tmucuha.\nWali tura ayen yellan, ttxil-m ttu ayen ur nelli!\nEčč aksum akken iran zlan, igezzaren n tmura n tlelli!\nMmekti-d Σebḍella Ucalan, ssteqsi anida yettili!\nSsaked uṛγu n izilan d tidi d-yecfen tili!\nEğğ ad ddren yess-m waklan n tayri tkukraḍ iḍelli!\nD Aγumi neγ anwa i t-ilan, mmi-s n Wemsed d aqbayli.\nI wacu turart-agi, am tinna n tusnakt s wurar?\nḤend-nni yeqqel ass-agi, d netta i yeṭṭfen imurar.\nEčč deg wexxam inebgi, anef-aγ ttxil-m nenteṛ!\nMa deg aman d yiγi nreggi, anwa i d ixef-ik ay aẓar?\nMmektaγ-d mi yerẓa tuggi win iran ad yer aḍar.\nEčč aql-aγ la d-nettheggi, glu s weεwin s idurar!\nLa yettqittiṛ ineggi γas akken yeqquṛ yifer.\nYak nnan rregmat d awal, tisusaf daγen d aman kan.\nI wacu tugadeḍ cwal? Ur yelli seg at wulawen yerkan.\nRnu ma d yid-m yemlal, ad yagar di tezmert Marikan.\nNugmed si lḥila n lbaḍna n tayri m-wafud igerrzen.\nEğğ am tecbeḥ tmeγṛa d nukni ad am-tt-iderzen!\nTamurt tif tid n beṛṛa ula d nettat tesεa irgazen.\nTasekkurt deg lḥaṛa mačči d aẓekka i s-γzen.\nAṭlas tin ur t-neẓra ad tγil am akken d waγzen.\nTindict tura m´ur tefra aqeṛṛu-m anwa a m-t-ikemzen?\nAzul a War isem\nQqaren « Iruḥ wul ad yekkes lxiq, yufa leḥbab d imuḍan” Yeḥlelli-d wayen i ugadeɣ acḥal-aya! Kečč ad tessusmeḍ, Nettat ad truḥ d wergaz-is, nekk a d-griɣ wehd-i am bururu! Acuɣer ara tessusmeḍ? Anwa i k-id-yesserfan ɛni?! Nettat tekla la tettcekkir deg-k: “War isem igerrez wayen i d-yenna” ( kečč i tt-yettdeqqimen s isefra, terniḍ tessawaleḍ-as “ Yir NETTAT” la k-d-teqqar: “ igerrez wayen i d-yenna” ; nekk i s-yesqizziben, ula d “Yir”-nni kkseɣ-as-t, akken yak la yi-d-teqqar “ Yuɣ-itent, yenṭerr”! A ziɣ ɣas ɣrant, mazal-itent di tidak-nni n zik: Ḥemmlent win i tent-yettdeqqimen!\nS tidet kan isefra-k lqayit nezzeh, ur ssawḍeɣ ara aswir-nsen; nekk yuɣ lḥal d aqerruy n texsayt i lliɣ; wissen nettat ma tefhem kra seg-sen, neɣ tettaṭṭaf kan s lewhi?\nWeqbel ara kemmleɣ di temsalt-agi, riɣ a d-greɣ yiwet tamawt s wazal-is, attah: Kečč a War isem ur telliḍ d taqadumt n Lalman! Cukkeɣ dagi deg Wehran i tzedɣeḍ, txeddmeḍ di Sunatrak di Rrziw, tugadeḍ lemmer ad faqen fell-ak a k-id-awin berra; tufiḍ-d tagi “ Aql-i di Lalman”! acku taqbaylit-agi i tettaruḍ, akk d tmeslayt i tettmeslayeḍ, ur telli d tin n Lalman ay ameddakel!\nTebra ar kečč ar aqcic lɛali a War isem, cubaɣ-k ɣer Dda Kamal Nat Ẓerrad ( wissen ma tessneḍ-t?) ula d netta ur yessimɣur ara iman-is, ɣas d amussnaw i yella, maca, yettqeṣṣir yid-neɣ, yettak-aɣ azal, ɣas yeẓra-yi sserwateɣ kan , akken yakk werǧin i yi-d-iḥeccem zdat medden, neɣ i yi-d-yenni “ ssusem akin fell-aɣ”. Yernu jjmiɛ liman a lemmer mačči d netta ar yiwen deg-neɣ yili ur yessin ad yaru isem-is s teqbaylit.\nTamsalt qbel taneggarut iɣef ara k-n-mmeslayeɣ d ta:\nNekk ḥemmleɣ ad nnecraḥeɣ ɣef yiman-iw, acku ala dagi i ttafeɣ iman-iw, wama anda nniḍen ala ayen d-irennun iɣeblan i wul. Asmel-agi ɣer ɣur-i yugar “ apsikulug” d wagi kan i d ddwa; nniɣ lemmer ttuqqten imukan yecban asmel-agi, yili ahat ula d taqcict-nni-nneɣ ( Fuziya iɣef d-yettmeslay Ǧamal) ur tettnuɣu ara iman-is ( twalaḍ ula d timenɣiwt n yiman d lɛib a tt-id-yebder weqbayli, acku ulac tissas ara yerẓen yir leɛwayed-agi ur nemɛin), tḍegger-d iman-is seg wunnig wis-4 di la rue de Schneider, ɣas ma di twacult-is ur tt-ixuṣṣ wacemma, maca, yal yiwen deg-neɣ yeḥwaǧ a d-yekkes seg wul-is ayen i t-iqerrḥen! Ɣef waya a sen-iniɣ i wid yettarran iman-nsen d iɛessasen n leɛwayed akk d teqbaylit: Mmird ( merde) fell-awen! Mmird ɣef leɛwayed-nwen! Mmird ɣef uberbur ( lbirbir)-nwen! Taqbaylit tella, leqbayel drus-iten! Tamaziɣt tella, imaziɣen drus-iten! Timmuɣnest tedda d Dda Muḥend Aɛrab Besseɛɛud, tedda d Masin Uḥarun! Tamussni tedda d Muḥend Ssaɛid Bulifa akk d Dda Lmulud At Mɛemmer! D lqella n yergazen i yerran Ɛli d argaz .\nMmi-s n Wemsed werǧin i yeffir tid-is, iteddu ifesser-itent abrid abrid, turew-iti-d yemma-s deg waddaynin, tenza deg wudem-is leḥya; ma d wid-nni yettarran iman-nsen ḥedqen, ssnen, ttsetḥin, a sen-iniɣ akken i sen-yenna Uleḥlu :\n“Ay at lmexx yeblukin\nƔer ɣur-i ruḥet ad tẓemmrem\nD lḥerma m ijerbuben”\nFerḥeɣ nezzeh imi d-tbedreḍ “Ɛebdella Ucalan” Akurdi n PKK, d amɣid-nni n tidet a War isem a mmi; nekk yal mi ara ccumreɣ ttuɣaleɣ d aẓelmaḍ ( azdukli), mi ara sɛuɣ ameṣruf ini ttiɣ-tt d ayeffus ( asihran).\nImi d-tenniḍ akken “ ad ssusmeɣ” tesmektaḍ-iyi-d ɣef wasmi akken i tettḥellilem ( tettḥawatem) Mass Yiwen: Uɣal-d a Yiwen! S.T.P a Yiwen! ur ttruḥu ara a Yiwen!..\n“Annar akka i yettwarwat, NETTAT wi yebɣun yaɣ-itt”\nAr tayeḍ a Zizi War isem ( I “Winna” ayen akka ur d-iban ara?!)\nMemmi-s n Wemsed\nSγur Mass Nuγmun\nMesyu (Mass) Nuɣmun (Aɣgaz) n Madam (massa) Nuɣmun Yiɣ Nettat\nAzul (salut) a libaṛbar, bɣiɣ a d-iniɣ « les berbères » d acu kan nekk ur ssineɣ ara mliḥ takbaylit ; paɣsku nekk d aɣumi.\nAkken ttwaliɣ tɛeddam tilas akin ! Tameṭṭut mazal-is deg yiri-w, kunwi tettmeslayem fell-as!.. Ilaq ad tesḥṣum Iɣumyen uɛren nezzeh, neɣ ɛni tettum? D nekkni i wen-yefkan tamxixt i lewhi n 132 iseggasen, u mazal ar tura nettak-awen tiɣrit: nxeddem d udabu-nwen i d aɣ-d-yettaken lgaz d wayen akk nebɣa; nerna nettaɣ tulawin tiqbayliyin, amedya n “ma ciɣi”( taɛzizt-iw) Yiɣ Nettat.\nS tidet kan, zemreɣ a d-iniɣ ur ttafeɣ ara am nettat la di tɣumyin, la di tiyaḍ.. tecbeḥ, tezzyen, teɣra, tefhem, yernu tessen ad tniwel: seksu, aɣrum n twackant, taḥbult n tmellalin; ula d tuččiwin n Iɣumyen tessen-asent: sbagiti, lmaqarun, ppizza.. S umata ula d lecɣalat n wexxam tetwel nezzh deg-sen, tbedd akken ilaq, Ɣebbi ( Rebbi) ḥrez-itt. Tessen daɣen ad tecnu s tekbaylit, isem-is akken tezlit-nni n Lewnis? Ih! mmektaɣ-tt-id: “Nettat d lḥubb-iw, ur yettmettat ṭul leɛmer-iw”,tessen daɣen ad tecnu s tɣumit, ladɣa Anriku Maṣyas “Juli fi (filles) du mun peyyi( pays)”; alammi i yi-d-tenna nettat d wamak ẓriɣ d akken “Muluǧi, Idit Pyaf, Iẓabal Aǧani” d Leqbayel! D acu kan werǧin i yi-d-temmeslay ɣef wugur-agi i tesɛam kunwi s Leqbayel, yeɛni am nettat am Leqbayel nniḍen akk, ulac win tt-yeṭṭfen di ẓẓmek.\nTegra-d di temsalin i ɣ-yerzan nekkni: Libruṭun, Likurṣ, tigi rzant kan nekkni, ur neḥwaǧ ara win ara d-yegren iman-is.\nDi taggara, a s-iniɣ i (isem-is kan ḥqa?!) Ih, su (ce) fils du Amsed, la Tête de putiɣun : Ad thenniḍ iman-ik, ad teṭṭixxreḍ itmeṭṭut-iw, ciɣi Yiɣ Nettat neɣ a k-n-azneɣ “purṭ-avyun” : “Carl Dugul” yeččur s “limiraj” ad sskenfent jiddi-twen akken ma tellam din di Lḥasi ( puits)!\nMass Nuγmun si Paɣi\nSγur Mmi-s n Webṣel\nA ziɣ yuɛer wergaz-agi-inem a Nettat ! Ɣef dra-m yebɣa a ɣ-yesseknef akk di Lḥasi! Wa ya yemma, wah, wah !..\nKkawen ifadden-iw seg wayen ɣriɣ da, ar azekka kan ma zemreɣ a d-iniɣ kra; wama tura aql-i gugmeɣ!\nTarewla temneɛ bab-is\nMmi-s n Webṣel\nAyen i d-yura mmis unurmun; d "l'humour" nni à 2 balles!!!Yuγal wudem-iw d azeggaγ deg leḥya!!Di leεnaya-k a wagi ,wexxeṛ akkin timeccacin-ik...Qqren bni-ziker "ma naεṛef-k; ma taεṛef-ni"!!!Naγ m'ulac ad ḥebseγ tira deg wesmel agi.\n« Mesyu (Mass) Nuɣmun (Aɣgaz) n Madam (massa) Nuɣmun Yiɣ Nettat »\nHi hi hi...almi grarbeγ si taḍsa!\nI wacu i s-terriḍ "γ" deg wadeg n "r" a yaγgaz n wihran, a mmi-s n wemsed, teččiḍ iles-ik neγ dayen nniḍen???\nAha tura kečč; anef-as i teqcict aqi nneγ tγankil. Xas d yir nettat, maca seg-neγ.\nWa yeqqar i wa.\nAḥeqq jeddi amsed ma d nekkini a bu tqerruyt!


Q=0	C=0	SS=0	LS=0	PS=0	DC=0	LC=0	SD=0	BS=1	G0=16	G1=8	G2=2	DLID=ber_Latn	BODY=« Iferɛunen » mgal igellilen Ikaṭalanen d Ikurdiyen yessuturen tilelli – Siwel\nPosted on : 24/10/2017 By Akli Azwaw\nTAKRUKIKT (SIWEL) — Ama d Angela Merkel ama d Emamanuel Macron ama d iselwayen n tmura-nniḍen bedden merra akkd Rajoy aselway n udabu n tmurt n Spenyul.\nIselwayen-a qeblen tiɣrit n ikaṭalanen ass n 01.10.2017 (ass n tefranit) sɣur tamsulta tasepunyulit. Adabu n Rajoy yugi ula ad yemmeslay akkd uselway n Ikaṭalaniyen, Puigdemont. Am win ara ad yini i weqcic ameẓẓyan: « Ini-iyi-d txedmeḍ tawaɣit i wakken ad k-kkseɣ tilelli-inek ».\nAcuɣer Icuṭiyen zemren ad vuṭin ma yella ad ffɣen si tmurt n Legliz neɣ ad qqimen deg-s. Annect-a xedment daɣen Ikibakiyen di Kanada. Ma d Ikaṭalanen nnan ala? Adabu n tmurt n Spenyul yenna d Tamenḍawt n tmurt-is i tugi annect-a.\nẒert tura d acu i d tlauft-a. Am win ara ad yini i tmeṭṭut-is (neɣ i wegaz-is) yessefk ad teqqimeḍ yid-i alam tenger tmeddurt, am triḍ, ama ur tṛiḍ ara. Annect-a daɣen yeḍra d Ikurdiyen.\nPeshmerga (Pecmirga), am yergazen am tlawin nnuɣen mgal awanek ineslem di tmurt n Lɛiraq, wwin-d tilelli akk d talwit i tmuran n Lurup, i Markan akk d tmura-nniḍen. Tura ttwazerrgen ! Am waṭas n tikwal deg umezruy-nsen.\nIkurdiyen zzin-asen-d iwaɣzniwen si yal tilist.\nD acu kan ur yessefk ara ad yettu yiwen imenɣi yettilin gar Ikurdiyen s yiman-nsen. Annect-a ikref-asen ifadden. War tadukli di tegnit am tin n wassa ur zemmren ara ad ssiwḍen ɣer Uzarug-nsen.\nUla d Ikaṭalanen ɣur-sen aɣbel i d-yekka deg-sen; ur dduklen ara daɣen.\nTaluft-a n Ikaṭalanen akk d Ikurdiyen tessken-d yiwet n taluft: Tadsimant (Timanit) drus iwakken ad yedder weɣref d ilelli. Amedya: Adabu asepenyul i yennan ad yekkes tadsimat i Ikaṭaliyen. Azarug mačči d ayen fessusen ad yaḍ weɣref ɣur-s.\nNekk ul-iw yenna-yi: Ama d Ikaṭalanen, ama d Ikurdiyen zemren ad ssiwḍen ɣer yiswi-nsen assa neɣ azekka. Am Ikaṭalanen am Ikurdiyen, amur ameqqran deg-sen yumen s yiman-is d iɣerfan illan. Ssɣarayen, xeddmen s tutlayin-nsen…\nSIWEL 241245 Oct 17 UTC


Q=2	C=0	SS=0	LS=0	PS=2	DC=0	LC=0	SD=0	BS=2	G0=31	G1=22	G2=11	DLID=ber_Latn	BODY=Tadukkli n imaziɣen mgal acenggu - Tamurt | Isallen n tmurt\nHome Taqbaylit Tadukkli n imaziɣen mgal acenggu\nTadukkli n imaziɣen mgal acenggu\n21 Ibrir 2020\nMAK d URK\nTAMURT – Tagara-ya, nettwali deg igrawen n iqbayliyen ɣef fcb, kra n iqbayliyen (mačči xilla) d akken xeddmen lxilaf, ggaren-d iɣisi ger iqbayliyen d imaziɣen nniḍen. Ayagi, mačči d ayen ara yessimɣuren, ara ssalin ccan i weqbayli. Ur ẓriɣ ara d acu n lfayda yellan akken ad ssalim aqbayli u a neǧǧ atamten-nneɣ nniḍen n Tmazɣa ?\nWagi bɣiɣ ad d-mmeslayeɣ ɣef tefsut n tmanyin, tinna i wumi n semma « tafsut n imaziɣen ». D tagi i izraɛn meṛṛa ar leǧnas n ddunit, d akken d tafsut n imaɣen d anida llan, kra yellan d amaziɣ, xas akken teḍra-d di tmurt taqbaylit-kan u d iqbayliyen i tt-ixelsen ɣlayet. Imdanen agi nneɣ, neɣ atmaten-agi i izerɛan afaruq ger iqbayliyen d imaziɣen, mačči d ayen ara d-yawin ayen yelhan akk ar zzat.\nAtmaten-a ɣef d-mmeslayeɣ d wigi i yettnaɣen, yekkaten ɣef timunent n tmurt Taqbaylti. Nekk a ken-id-mmeslayeɣ s wul n tidett, n tegmatt d akken cfiɣ-d s umennuɣ agi nneɣ i yebdan zik di tallit n mas Laimeche Ali d yemddukal-ines deg iseggasen n rebɛin. Iswi i d-nejren imezwura nneɣ, d akken ad sdduklen imaziɣen n Tmazɣa sumata akken « ad zwin, ad\nkksen azaglu » id-yeɣlin fell-asen seg asmi yeffeɣ urumi. Timunet i d-yussan, wwin-tt imsɛarben d temsɛarbin, yak asmi tefra, anda ddan qqaren: « leqvayle wwin-tt-id, nekni a tt-nečč » (leqbayel djabuha, hna nakluha).\nNekni s imaziɣen sumata, nettekka di ṭrad i timunent, maca tasɣart nneɣ ulac-itt asmi d-wweḍ tlelli. Ihi, dayen i yessawḍen irgazen yecban Dda Muḥen Aɛrab (ad isgunfu di talwit) akken ad d-sbedden yiwen wegraw i wumi semman : « Agraw n Imaziɣen » (Academie Berbere) di\ntlemmast n tmanaɣt n Fransa. Deg useggas n 1965, akken kan i « yessers abeckiḍ » Si Lḥucin At-Ḥmed. Irgazen am Dda Md Bessaoud, walan belli ma ur nɣawel ara, « tamettan aɣ-tettraju deg kran n iseggasen kan ɣer\nAbrid i d-nejren yergazen yecban : Dda Muḥend, A. Reḥmani, Dr. Bouchek, Tawes Amrouche, Si Muḥend Ameqran Khlifati, Muḥend Saɛid Ḥannuz, atg,…. d wiyaḍ meṛṛa, iswi-nsen : amek ara sdduklen imaziɣen kra n wanida llan, amma di Niger, di Libya, di Lmerruk, di Lzayer, atg,…\nAcengu « aɛrab-ineslem n usekkak », meḥsub aḍabu n Bumedyen ; imiren-kan yeffeɣ-it laɛqel, tekcem-it tugdi, yettnadi amek ara yexdem akken ad sexser, ad yesluɣ tagwnitt, ad yeg afaruq. Tazwara iga-d afaruq ger : Uqbayli n Vgayet d win n Tizi, iga-d afaruq ger Umrabeḍ d Uqbayli, xas akken yiwen n uɛekkaz i ten-iwten. Di tmura nniḍen, iḍuba, ula d ntni\ntecqa-ten-id taluft ; yekcem-iten herwel d lweswas amek ara qqablen taluft. Di tmura tijiratin, widak akk i yugaden « d Ḥassan aneggar » neɣ (Ḥassan dos).\nDi tmurt-agi, imucaren d iqeddacen imerruken qeddcen akken ad gen afaruq-nsen ger : uqbayliy d imaziɣen n Lmerruk. S yenna, Hassan wi-sin, ula d netta, isekker-itt ger ucelḥi d uẓayan, d waṭṭlasi, d urifi, atg,… akken ur dukkulen ara. Maca seg imerruken illa yiwen d\naclḥi yettas-d ar Wegraw n Imaziɣen di talit nni n 1970. Wagi qqaren-as Ɛathman, ma d isem-is ur cfiɣ ara fell-as. Illa wemẓabi ula d netta illa dinna, maca ur ssineɣ ara isem-is ackiu wigi ur llan ara deg unnar n leqdic .\nIlla Amar Neggadi, ittekka, iqdec deg wennar d ameɣnas am netta am iqbayliyen yellan dinna. Yella yiwen n Umaziɣ n Libya, acu-kan, nutni ur d-ttinigen ara ar Fransa, maca ttruḥun ɣer tmurt n Ṭelyan, maca wigi meṛṛa ddan-d deg ubrid agi i d-nejren imaziɣen izwawen. Nekk, kra lliɣ, kra lḥiɣ, kra nuḥḍeɣ d iseggasen imiren: « Abrid d tikti n tsertit » tedda d yiswi nneɣ meṛṛa d tdukli am yiwen akken a neqqabel acengu aɛrab-ineslem i d-ibegsen fell-aɣ, nekni s imaziɣen sumata akken aɣ-yemḥu, aɣ-yessenger deg akal n lejdud nneɣ. Asenger-a, mačči\nd lmut, maca d asaɛreb-kan ara ɣ-sɛarben akken a nuɣal am nutni.\nD ttin i d sebba armi Bumedyen, Ḥassan II d Mɛammer Gadafi, sbedden-d allalen ilaqen akken ad snegren idles n Tefriq Ugafa. Walit-kan di tmura yagi d acu yersen di tmenddawin-nsent, ad twalim. Iswi n waɛraben-inselmen yiwen: « d asenger n yedles n imaziɣen andi mazal-it yedder ». Cɣwel meqqer, allalen ulac, abrid yeččur d uguren i kra n widak ara d-ibeggnen iman-is zzat n iḍuba yagi.\nIlaq ad teẓrem di tallit nni n 1970, tadrimt lpitrul teqwa i tallit nni ger iffasen ucenga n wsaɛreb-inselmen mgal aɣref amaziɣ sumata, ma ur teẓram ara ? Ihi, yeshel-asen akken ad smiren tadrimt akken ad aɣ-awin wini sen-yehwan. Maca, xas akken tella tedrimt i smaren, maca bedden-d mgal nsen yergazen yeṣfan, i yɛatben, ssawḍen leqdic-nsen anda zemren armi d a mi i d-tewweḍ tafsut n tmanyin (1980), d tagi i wumi sawalen seg imiren : « tafsut n 80 » (le printemps berbere).\nIhi, nekk awal-iw ass-a, ad sutreɣ deg imeɣnasen n MAK, URK d RPK akken ur « tthuddun » ara taddukli n tegmatt i bnan irgazen yecban Dda Muḥend Aɛrab d yemddukalm-is n lawan nni. Dda Muḥend, netta ikemmel lebni n imezwura n 1949 si Lɛimec Ali d Bennai Si Waɛli d yemddukal nsen (amkan-nsen di ljennet taqvaylit). Icenga n Tmazaɣa dduklen fell-aɣ akken aɣ-nsegren, nekkni a neddukel akken a nidir, maca ma nefreq aɣ-skuffuren alamma ur d-yegwri yiwen. Icenga nneɣ ɣur-sen tiddyulujit n taɛrabt tineslemt i ten-yesdukulen, ula d nekni nesɛa lberberisme ara ɣ-yesdukklen akken a naweḍ ɣer yiswi n tudert nneɣ.\nIhi, tadukkli, tadukkli, tadukkli ger n imaziɣen si tegzirin tikanariyin alarmi d tiɣza n Siwa.\n* (Ala Ṛebbi id-yussan nnig n teqbaylit, n tmaziɣt).\nPrevious articleYessefk anesfeḍ imeṭṭawen\nNext articleAḥareb ɣef tutlayt nneɣ


Q=6	C=0	SS=0	LS=0	PS=6	DC=0	LC=0	SD=0	BS=0	G0=13	G1=6	G2=2	DLID=ber_Latn	BODY=Jamal Lɣazi, yessufeɣ-d ijjen wamud n tqessisin d jjdid | Le RIFAIN\nJamal Lɣazi, yessufeɣ-d ijjen wamud n tqessisin d jjdid\nYeggur ad issufeɣ wezlawi d artista Arifi, Jamal Lɣazi ijjen wamud n yezlan ad dag-s ismun ca n tqessisin-nnes. Amud-a wanita yeksi yisem n « Tfuct n tiwecca ». Adlis-a ad t-id-tessufeɣ Taddart n Imaziɣen. I yellan d ijjen tmesmunt tettili deg Uliman. Lɣazi deg wawal-nnes x wamud-a yenna: « Ttqadiɣ uma iɛizzen Muḥemmed Farisi x tzemmar-nnes timeqqranin. Netta i dayi-d-issufɣen amud-a amezwaru inu i ttuɣa yellan d axarres-nnes. Ttuɣa qaɛ wer ttrijiɣ ad as-igg isem n « tfuct tiwecca ». Yerni yenna Lɣazi x wamud-nnes : « Aselmad Farisi d netta i yexḍaren aɣlaf d yisem n udlis s uya qqareɣ-as arraqt zzayk ».\nFarisi di tmessizwarut i yegga x udlis-a yenna: « Wenni ɣa iɣren amud-a, d tidet, ad yaf azlawi ittraja tfuct n i d ɣa yeyyaren tiwecca niɣ imal ». Ireni inna ɛawed « Tiqessisin n wamud, nitenti d alaɣi n yiman n wefgan […] irezzu s usitem ad taɣ ad treɣ ca n wass, maca ad treɣ d tayri d tcuni d taẓyuḍi ».\nYettwaḥsab Jamal Lɣazi zeg imeɣnas iẓelmaḍen i ttuɣa lebda ttbeddan aked tseqqar n midden d tseqqar n Imaziɣen zi lebda. X manaya, iwca tirelli-nnes x minzi ittamen. Izdeɣ deg Uliman, zi tmurt-a iqqim iṭṭef deg wecbar, ɛad aqqa-t ittegg tizemmar-nnes deg yiyyar n tussna. Mamec lexxu aqqa-t issujad ijjen wamud n yezlan cerken dag-s aṭṭas n izlawiyen d twiza aked inni yuḍnen s uxenzir.


Q=14	C=7	SS=0	LS=0	PS=7	DC=7	LC=0	SD=0	BS=1	G0=6	G1=4	G2=2	DLID=ber_Latn	BODY=22 n yiseggasen seg asmi tettwanγa tnaẓurt taqvaylit, Lila Ʃmara — Siwel\nPosted on : 11/10/2017 By Akli Muhubi\nASMEKTI (SIWEL) — Deg tallit-nni n yiseggasen 90, aṭas n yinaẓuren, imeγnasen, imyura, d yineγmasen iqvayliyen i yečča ujenwi d rṣaṣ n yinsenselmen imṭṭurfa. Acku tamuγli-nsen d akken taẓuri tettwagdel u tettwaḥrem sγur yillu (Allah), ma d tira d tγamsa skarayent ccwal deg tmetti.\nZrin wussan, rnan yiseggasen, γef tmenγiwt n tcennayt taqvaylit Lila Ʃmara, s yifassen n leγḍer n yirevraven i d-yesseγlin tugdi deg uzal qayli. Nγan-tt acku tcennu γef wansayen, nγan-t acku d tameṭṭut.\nLila Ʃmara d yiwet seg tlawin tiqvayliyin i yerẓan asalu di tmetti, i iẓẓaren tameṭṭut s yir tamuγli deg akud-nni. Tezga tcennu sya γer da mi ara d-tili tegnitt. Γur-s taγect telha nezzeh i cna.\nTessekles ugar n 15 n tezlatin, d kra n tvidyutin s tutlyt-is tayemmat i tḥemmel ugar yalci. Gar-asent: ay aḍu, tala, tettru tmilla, win ḥemmleγ, urar, lḥenni, …d tiyaḍ. Tcennu γef wansayen n teqvaylit, tayri, lmeḥna, d tlufa-nniḍen.\nDeg ayyur n meγres n useggas n 1993, Lila tewwi avrid γer Lpari deg tmurt n fransa, i wakken ad tefk tallelt wa d tili γer yidis n Nna Crifa n Weqvu i yecnan deg tzeqqa n Olympia deg akud-nni.\nLila tettwanγa γef tudert n 40 n yiseggasen, nettat d urgaz-is i wumi ssawalen Lvacir, deg unevdu qessiḥen, n wayyur n γuct n useggas 1995, s teldunin n yicenga n tudert, yerna xenqen-asen.\nWid d tid iran ad slen i tezlatin n tnaẓurt Lila Ʃmara, llant deg uẓeṭṭa anemti n yutub, akken daγ i yella yiwen n usevter s yisem-is di Facebook.\nSIWEL 111825 Oct 17 UTC


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Iglan n usejhed n wassaɣen gar Zzayer d Maṣer\nLamamra ɣer kincasa yerfed tabrat sɣur uselway Tebboune i wemtil-nes - Asamas 12 Ctembeṛ 2021 13:50\nAd tili yiwet n temlilit n Usqamu n yineɣlafen ass n Usamas - Asamas 12 Ctembeṛ 2021 13:41\nYeffeɣ-d ass n : Asamas, 01 Ɣuct 2021 11:46 Ɣran-t : 0 n tikkal\nLQAHIRA – Iga uneɣlaf n yiweẓla iwerdaniyen d umɣiwan aɣelnaw deg uzɣar, Mass Ramtane Lamamra, ass n usiḍyas deg Lqahira, tiɣimit n umahil d umtil-nnes amaṣri, Mass Sameh Shoukry, d tin aydeg sin-a n yimasayen ssukken-d tiṭ ɣef wassaɣen imezruyanen n tegmat d unmireg yellan gar snat-a n tmura d yiglan n usejhed-nsen.\nYewweḍ uɣella n tdiplumatit tazzayrit ass n usiḍyas tameddit ɣer Lqahira deg ukatar n terzi n umahil s yisem-nnes d amazun uzzig n uselway n tegduda, Mass Abdelmadjid Tebboune.\nSin-a n yimasayen ssenfalin-d adwat-nsen deg wayen yerzan taɣara n wassaɣen isertanen gar snat-a n tmura yernu mtawan ɣef usejhed n umciweṛ asindisan ɣef temsalt n nnfeɛ ucrik, am wakken ay mtawan, daɣ, ɣef usduqqes n Tesmilt Turtikt Tazzayrit-Tamaṣrit i lmend n usmal n unmireg deg tdamsa.\nSeg yidis niḍen, ssawlen sin-a n yineɣlafen ɣef tedyanin tineggura ay d-yellan deg Lmeɣreb, tallut n Ssaḥel d Tniri d Yiccew n Tefriqt.\nUlsen wekkden-d amuqqen-nsen ucrik i lmend n uferru amelwi asertan n tezɣan d yimyenkafen iḥuzan arkad deg wasunen-a yernu msegzan ad myallen hullan, ula deg yinmugar igraɣlanen d yimnaḍanen, akken ad ḍemnen rrbeḥ n wussisen-nsen i lmend n waya.\nYeffeɣ-d ass n : Asamas, 01 Ɣuct 2021 11:46 Taggayt : AMAḌAL Ɣran-t : 0 n tikkal Bḍu


Q=15	C=0	SS=0	LS=1	PS=10	DC=1	LC=0	SD=0	BS=3	G0=81	G1=64	G2=21	DLID=ber_Latn	BODY=Tafrikt - Wikipedia, tasanayt tilellit\nTineẓẓi n imezdaɣ\n36,4/km2 (94/sq mi)\nTaferka neɣ Tafriqt neɣ Tafrikt d amenẓaw ameqran wis sin yakk deg umadal, ama deg tjumma neɣ deg wemdan n imezdaɣ seld n Asya. Tajumma-ines tessawaṭ alamma d 30.2 n imelyan n ikilumitren (11.7 mil², neɣ ayen yegdan 6% seg tjumma n tegnit neɣ 20,4% seg tjumma n wakal.), Tajumma ayi tegber tigzirin i d-izgan zdat-s. S unect n usteg n 2016, Taferka zedɣent wazal n 1,2 n imelyaren n yimdanen (ayen yegdan 14,8% seg yimezdaɣ n umadal zedɣen deg 61 n tmura d temnaṭin.\nIttales-d Taferka yilel agrakal seg ugafa, d targa n Swiz yakked yilel azeggaɣ seg ugafa asemran, ma swg usamer d unẓul asemran ittales-itt-id ugaraw ahendi, d ugaraw anaṭlas seg utaram. Taferka tegber seg 54 n tmura, gar-asent tigzirt n Madagaskar d waṭas n tegzirin am Kumur.\nImusnawen n tesnakalt ttwalin Taferka (aladɣa Taferka tasemrant) d aẓaṛ amezwar ansa i d-yekka ufgan yerna s-yina i d-tebda tseklut n telsanin, anda i d-ufan tidefrin timzikin yakk i ttemcabin i wemdan, gar-asent tid-ak yettuɣalen ɣer 7 n imelyan n iseggasen yezrin am Sahelanthropus tchadensis d Australopithecus d Homo erectus d Homo ergaster yakk d tedfrin timzikin yakk n ufgan yettuɣalen ɣer 200.000 n iseggasen i d-ittusnirmen di tmurt n Ityupya.\nAsebges ittekk-d seg tlemmast n Tferka, dɣa deg-s aṭas n tamiwin tinazwayin yemgaraden.\n1 Igduden n Tefrikt\n1.1 Tafrikt ugafa\n1.2 Tafrikt Umalu\n1.3 Tafrikt Usamer\n1.4 Tafrikt Tasebgast\n1.6 Tafrikt tanẓulant\n1.7 Igduden imaziɣen\n2 Timura n Tafrikt\n2.1 Timura n Tafrikt ugafa\nIgduden n Tefrikt[ẓreg | ẓreg aɣbalu]\nIgduden n Tefrikt ṭṭuqten (ggten) macci d kra, seg Yimaziɣen ɣer Yimaṣriyen n wass-a, arraw n Yimaṣriyen iqburen, ɣer Yinubiyen d Yityupiyen, ɣer Yiwulufen d Yizuluten. Ulac amkan ur neɣmir (neccur) ara di Tefrikt. Qrib yal tamurt tesɛa timerwin (dizaines) n yegduden, merra sɛan tutlayin-nsen, ansayen d yidelsan-nsen d waṭas n tɣawsiwin nniḍen ara yelmed fell-asen umaḍal neɣ igduden-is merra.\nTafrikt ugafa[ẓreg | ẓreg aɣbalu]\nDeg Ugafa n Tefrikt, imezdaɣen ineṣliyen d Imaziɣen, d nitni ay d amur ameqran deg yimezdaɣen n Tmazɣa, xas ma yella aṭas deg-sen ass-a la ttmeslayen taɛrabt neɣ/ akk d Tefransist. Imaziɣen egan-d tilas i wakal d ameqran, yewwet seg wemda n Siwa, deg Utaram (lɣerb) n Maṣer alamma alamma d Targa Zewwaɣen d Muritanya, ɣef yiri n ugaraw Aṭlasi. Yuɣ lḥal, d Imaziɣen ay d agdud n Tefrikt awḥid ay d-iḥerren anect-agi n wakal, imi amur ameqran deg yegduden ifriqiyen nniḍen, tikwal sɛan kan akal d amecṭuḥ, tikwal bitt, cerken-t akk d yegduden nniḍen. Imaziɣen ttumḍanen d agdud n yiri (race) amellal, xas ma yella nettaf gar-asen aṭas n yimibriken d yiberkanen. Aṭas n Yimaziɣen ay d-mazal la ttmeslayen tamaziɣt, yernu deg yiseggasen-agi ineggura, aṭas n trebbaɛ timaziɣin ay d-yennulfan i wakken ad wwtent u ad ḥerzent tutlayt-nsent. Xas ma yella tantalyin (dialectes) ay ttmeslayen Yimaziɣen mxallafent si tama ɣer tayeḍ, maca kkant-d akk seg yiwen n uẓar, seg yiwet n tutlayt, yernu yeshel ɣef waṭas n trebbaɛ timaziɣin ad msefhament wagar-asent s tutlayt-nsent, xas ma yella mxallafent tentalyin-nsent. Imaziɣen mazal ṭṭfen deg waṭas n wansayen (lɛaddat), ladɣa wid yettidiren di Merruk akk d Uneɣruf (Sahara), d acu kan, ass-a, aṭas n wansayen imaziɣen ay yellan ɣef (af) yiri n nnger, la ten-ttağğan medden yernu ur d asen-ttgen ara azal d leqder. Nnig waya, ula d tutlayt tamaziɣt la tettuɣal ɣer deffir deg waṭas n tmiwa n Tmazɣa, medden la tt-ttağğan, ilmeẓyen ur a ttlemmden ara, dɣa yessefk ad yettwaxdem kra n leqdic s uɣiwel i lmend n ussukkes n tutlayt di tmiwa-ya.\nAkal n Yimaziɣen, seg wakken meqqer aramma ay yewweḍ ɣer wul n Tefrikt. D Imuhaɣ neɣ Imucaɣ ay d tarbaɛt n Yimaziɣen ay yesɛan akal meqqren akk, xas akken ur ṭṭuqqten ara. Akal-nsen d Aneẓruf (Idurar n Tasili, n Ayer di Niger, atg.), yernu imi ay zgan leḥḥun, ttruḥun nitni d lmal-nsen seg wemkan ɣer wayeḍ, wwḍen ɣer waṭas n tmiwa di Tefrikt. Imuhaɣ xulḍen aṭas n yegduden ifriqiyen ay ten-id-iqerben, nitni fkan-asen u wwin-d aṭas seg-sen. Ass-a, nezmer ad naf Imuhaɣ di Niger d Mali, am wakken ay nezmer ad naf kra n trebbaɛ-nsen di Čad, Burkina Faso akk d Nigeria. Deg wenẓul n Uneẓruf (Niger akk d Mali), aṭas n yegduden ifriqiyen ay yettidiren ɣer tama n Yimuhaɣ, nezmer ad d-nebder seg-sen Ibambaraten, Ifularen akk d Yisarakuliyen. Kra seg yegduden-agi kessen lmal am Yimuhaɣ, di lweqt i deg wiyaḍ xeddmen tafellaḥt. Yuɣ lḥal, akal n wenẓul n Uneẓruf ɛeddan deg-s yisafen, d aya ay t-yerran d agilal, meḥsub yelha i tfellaḥt. Nnig waya, isafen n tama-yagi ldin diɣ iberdan i waṭas n yegduden i wakken ad xeddmen tanezzawt (ttjara), ad znuzun u ad ttaɣen d yegduden merra ay ten-id-iqerben. Idyulaten n Burkina Faso, Côte ḍIvoire akk d Senegal d yiwen seg yegduden n Tefrikt Taɣerbit ay yettwassnen s tnezzawt.\nTafrikt Umalu[ẓreg | ẓreg aɣbalu]\nDi lɣerb, igduden ay yettidiren ɣef yiri n Ugaraw Aṭlasi lhan-d s waṭas d ṣṣyada n yiselman. Imuriṭaniyen (laṣel-nsen d Imaziɣen) d yegduden n yiri n lebḥer n Senegal ttwassnen s ṣṣyada. Di Tefrikt Taɣerbit llant waṭas n tmura yesɛan tiẓegwa timeqranin. D acu kan, tiẓegwa n Tefrikt ɛemrent. Zik, igduden ay izedɣen tiẓegwa-yagi llan la ttidiren s ṣṣyada n yiɣersiwen d tukksa n wayen ay d-yettak wakal. Ass-a, aṭas deg yegduden-agi ay yeǧǧan aya. Di tmiwa-yagi diɣ, igduden Ifriqiyen sbedden-d aṭas n tgeldiyin (royaumes), yernu asmi ay bdan la d-ttawḍen Wurufiyen ɣer Tefrikt, di lqern wis 15, aṭas si tgeldiyin-agi ay yellan la xeddment tanezzawt (ttjara) d Wurufiyen. Tageldit n ɣana (ay d-sbedden Wacantiyen) tella tettwassen s ddheb-yines, yernu aṭas n tgeldiyin tifriqiyin n tama-yagi ay yellan la znuzuyent aklan (ay d-ttaṭṭafent si tmiwa nniḍen) i Wurufiyen i wakken ad ten-awin ad ten-sxedmen di Marikan. Yuɣ lḥal, amur ameqran deg yiberkanen yellan ass-a di Marikan laṣel-nsen si Tefrikt Taɣerbit.\nTafrikt Usamer[ẓreg | ẓreg aɣbalu]\nDi Tefrikt Tacerqit, llan waṭas n yegduden ay yettmeslayen tutlayin tisamiyin d tutlayin tikuciyin. Tutlayin tisamiyin d tawacult n tutlayin i deg nezmer ad naf taɛrabt d tutlayin yettemcabin ɣur-s, am tɛebrit (hébreu) neɣ tafiniqit n zik. D acu kan, menɣir taɛrabt (ay ttmeslayen di tmura am Ssudan, Ǧibuti d Iritirya), tutlayin tisamiyin n Tefrikt nezmer ad d-nebder seg-sent tamharit d ttigrinyat (ttmeslayen-tent di Ityupya d Iritirya). Igduden n tmiwa-yagi, xas d iberkanen (neɣ d imibriken), maca ḍebɛen, imi lejdud-nsen, di laṣel, llan d imellalen ay ixelḍen d iberkanen. Igduden-agi daɣen lhan-d d tfellaḥt akk d tkessawt, yemxallaf wacu xeddmen ɣef leḥsab n wakal i deg ttidiren. Wid yettmeslayen tutlayin tikuciyin ttidiren di tama tameṭṭarfut n Tefrikt tacerqit, tama-nni umi qqaren Iccew n Tefrikt, u ad naf gar-asen Iṣumaliyen, ay d-yelhan ladɣa s tkessawt n wakraren.\nDi Tefrikt Talemmast akk d ccerq n Tefrikt Tasebgast (équatoriale), llan yizaɣaren d imeqranen yernu d izegzawen. Imezdaɣen n tmiwa-ya lhan-d d tkessawt n yezgaren. Agdud yettwassnen s tkessawt-agi d Imasayen n Kenya d Tanzanya. Imasayen ttwassnen s lqedd-nsen aɛlayan d uceṭṭiḍ-nni azewwaɣ ay settwen, itteṣṣer-iten si tgecrar alamma d idmaren. Aṭas n Yimasayen ay d-mazal la ttidiren tudert-nni n zik, teddun d yezgaren-nsen deg yizaɣaren-nni anda ay d-mazal la ttidiren waṭas n yiɣersiwen iweḥciyen. Maca Imasayen uɣen tanumi d yiɣersiwen-agi, yernu ula d izmawen ttagaden-ten, ur ttqerriben ara ɣer lmal-nsen.\nKenya akk d Tanzanya sɛant akal igerrzen i tfellaḥt, yernu amur ameqran seg yegduden n tmiwa-yagi ttidiren seg wayen ay d-yettak wakal. Ikikuyuten d yiwen wegdud n Kenya, zik llan sɛan aṭas n wakal, ḥerren-t-id s yiɣil-nsen, yernu llan sɛan ddewla teǧhed. Asmi ay d-wwḍen Yebriṭaniyen ɣer Kenya, di tgara n lqern wis 19, kksen-asen akal-nsen, ama i nitni, ama i yegduden nniḍen. Yuɣ lḥal, igduden-agi, arraw n wakal, gguman ad ssusmen u gan ṭṭrad meqqren i wakken ad ssuffɣen imsehres (colonisateur) si tmurt-nsen. Igduden yettidiren ɣef yiri n Ugaraw Ahendi (océan Indien), si tama-nsen, čudd tudert-nsen ɣer lebḥer (am wid-nni Tefrikt Taɣerbit), maca nnig waya, igduden-agi ttwassnen s ttjara-nsen taqdimt akk d Waɛraben. Amur ameqran deg yimezdaɣen n tefsirin (côtes) n Tefrikt Tacerqit d Inselmen, yernu ttmeslayen yiwet n tutlayt umi qqaren taswaḥilit, yis-s ay ttemsefhamen ula akk d yegduden ifriqiyen nniḍen. Yuɣ lḥal, taswaḥilit d tutlayt taɣelnawt di Kenya akk d Tanzanya, yernu nezmer ad d-nini dakken tuɣal d tutlayt tagraɣlant i yes ttemsefhamen waṭas n yegduden di Tefrikt Tacerqit d Tefrikt Tasebgast (équatoriale).\nTafrikt Tasebgast[ẓreg | ẓreg aɣbalu]\nUl n Tefrikt Tasebgast yella zik yeččur d tiẓegwa. Timiwa-yagi ttwassnent s Yefɣulen. Wigi d imezdaɣen ineṣliyen n tmiwa-yagi. Xas ma yella zik, tamurt-nsen meqqret (tiẓegwa n Tefrikt Talemmast, Zaïre, Kamirun, atg.), ass-a, ciṭṭaḥ kan maḍi ay d-yeqqimen deg-sen, imi aṭas n lumur ay ten-icewwlen. Ifɣulen d imecṭaḥ, ur ttimɣuren ara. Imeqranen deg-sen sɛɛan azal n lmitra d wezgen di teɣzi. Maci d aḍḍan ay uḍnen, wanag akka kan ay tga ccetla-nsen. Zik, medden llan ttewḥacen-ten imi ay d imeẓyanen yernu ttidiren kan di tẓegwa, anda ay ttṣeggiden ayen tetten. Ass-a, idles-nsen atan la inegger yernu yessefk ad d-rren medden lwelha-nsen ɣur-sen.\nMadagascar[ẓreg | ẓreg aɣbalu]\nAmur ameqran deg yegduden n tegzirt n Madagaskar ṣubben-d seg Yindunisiyen. Xas ma yella Indunisya d tamurt ibeɛden ɣef Tefrikt, maca, di lqern wis 4 mbeɛd n Ɛisa, wwḍen-d kra n yemdanen si Indunisya ɣer tegzirt-agi tameqrant, u tneṣṣlen dinna alamma ay d asmi ay ten-id-ufan Waɛraben u uɣalen la xeddmen yid-sen tanezzawt (ttjara). Imalgaciyen ay izedɣen deg yidurar n tegzirt-agi mazal ttemcabin s waṭas di ṣṣifa ɣer Yindunisiyen, yernu tutlayt tamalgacit si twacult n tutlayin tustruniziyin ay ttmeslayen di Asya, am tindunisit.\nTafrikt tanẓulant[ẓreg | ẓreg aɣbalu]\nDi Tefrikt tanẓulant (australe), llan waṭas n yegduden, nezmer ad ten-nebḍu ɣef snat n trebbaɛ timeqranin. Llan yegduden iqdimen n tama-ya, ur ṭṭuqqten ara, kra deg-sen qrib ad negren, ttidiren di lɣerb n Tefrikt n Wenẓul (Afrique du Sud), Namibya d Botswana. Timiwa i deg ttidiren yegduden-agi d aneẓruf (ṣṣeḥra), kkawent, qrib ur d-imeqqi deg-sent wacemma. Mazal kra seg yegduden-agi la ttidiren tudert n zik, ttṣeggiden-d neɣ ttekksen-d ayen ara ččen seg wayen ay d-yettak wakal. Igduden-agi qqaren-asen Ibucmanen. Isem-agi yekka-d si teglizit „Bushmen“ (San), meḥsub „imdanen n lexla“, maca Ibucmanen bḍan ɣef wacḥal n yegduden d teqbilin, yal agdud yesɛan tutlayt-is.\nLlan diɣ yegduden yettmeslayen tutlayin tibantutin, gar-asen, nezmer ad d-nebder Izuluten. Asmi ay d-wwḍen Wurufiyen (européens) ɣer tmiwa-yagi, naqal ṭṭfen kan ciṭṭ n wakal ɣef yiri n ill (sea). D acu kan, asmi ay bdan la keccmen ɣer daxel n tmurt, bdan la ttnaɣen d Yefriqiyen u gan deg-sen lbaṭel d ameqran. Asmi ay tewwi Tefrikt n Wenẓul azarug-yines (indépendance), lḥukuma tamellalt n tmurt-agi tesbedd-d leqwanin i yes tebɣa ad tebḍu ger n Yiberkanen d Yimellalen. Igduden iberkanen qqlen ttwaɛɛezlen ɣer tmiwa anda akal diri-t, yernu ttalasen kan ad d-kecmen ɣer tmiwa n yimellalen i wakken ad xedmen. Asmi ay s-d-bran i Nelson Mandela si lḥebs di 1990, yernu yuɣal d aselway aberkan amezwaru n Tefrikt n Wenẓul, ifuk lbaṭel-nni ay iɛezlen iberkanen. Maca imellalen n Tefrikt n Wenẓul cewwlen ugar (aṭas) igduden iberkanen n tmurt-agi deg yiseggasen-nni n lbaṭel d wayen n diri, yernu later n ccwal-agi mazal-it ar ass-a.\nIgduden imaziɣen[ẓreg | ẓreg aɣbalu]\nUla d Imaziɣen d Ifriqiyen\nAss-a, mi ara d-nini Tafrikt, amur ameqran di medden fehhmen-tt (gezun-tt) d timura-nni ay d-yuzgan deg wenẓul (south) n Uneɛruf (Sahara), tid-nni anda ay ttidiren yiberkanen, am Niger, Mali akk d Nigeria. Imezdaɣen n Tefrikt n Ugafa neɣ Tamazɣa ruḥen amzun ttsetḍin ad d-inin dakken ula d nitni d Ifriqiyen, acku nitni d imellalen. D acu kan, llant kra n tɣawsiwin s wazal-nsen, yessefk ad asent-nger tamawt deg weḍris-agi.\nTamenzut, Tafrikt d amenẓaw (continent) anda ay mlalen yimellalen d yiberkanen, ulac akk tilisa gar-asen. Akken ay s-yeqqar yiwen n Urumi : “Di Tefrikt ulac iberkanen”, ira ad yini, din medden akk d imdanen, ulac aberkan d umellal. Nezmer ad naf iberkanen di Ldzayer, deg Wenẓul n Tunes d Libya d Merruk. Nnig waya, llan aṭas seg yiberkanen-agi d Imaziɣen, mazal ar ass-a ssawalen tamaziɣt (Tamaceɣt). Anect-a yesskan-d dakken si zîk, yella yiel (jjwağ ger n Yimaziɣen d yegduden iberkanen ay d-ufan di tmiwa n Uneɛruf Ameqran (Sahara), asmi ay bdan lejdud-nneɣ la d-ttawḍen ɣer Tefrikt. Niger akk d Mali, xas ma yella ssnen-tent medden dakken d “timura n yiberkanen“, maca yessefk ad ɣren dakken llan deg-sent ula d imellalen (Imaziɣen Imuriyen, Aɛraben, atg.).\nTis snat, deg Wegles (Antiquité), d tamurt n Yimaziɣen iw-umi llan ssawalen yegduden n (ill) agrakal “Tafrikt”, yernu d Imaziɣen iw-umi egan isem (eganassag) “Ifrikiyen”. Yagi, isem n Tefrikt s timmad-is yekka-d si tmaziɣt. Anect-a ad t-tafem deg usebter ay d-yettmeslayen ɣef yisem n Tefrikt.\nTis krad, dɣa tagi d tanqiḍt yesɛan azal meqqren, Tamazɣa d amur si Tefrikt. Timura n Lezzayer, Merruk, Libya, Tunes d Muritanya merra d timura n Tefrikt, am wakken Fransa d Lalman d Briṭanya Tameqrant d timura n Turuft. A win yufan, Ifriqiyen merra, ama d wid n Ugafa neɣ d wid n tmura n wenẓul, yessefk ad tezzin iman-nsen ttidiren deg yiwen n umenẓaw, deg yiwen n wakal, yernu, lemmer di yelli wamek, ad myussanen ukk ad mekken afus xir n wakken llan tura, akken myussanen u ttemɛawanen Wurufiyen wagar-asen ass-a. Anect-a yezmer ad as-ibeddel udem i Tefrikt ukk ad tt-iɛiwen ugar i wakken ad d-teffeɣ seg wuguren i deg tettidir ass-a.\nTimura n Tafrikt[ẓreg | ẓreg aɣbalu]\nTimura n Tafrikt ugafa[ẓreg | ẓreg aɣbalu]\nTamurt d acnyal ness\nImezdaɣ ( 2016 - CIA World factbook )\nTaneẓẓi ( s km² )\nDzayer 2 381 741 39 542 166 16,6 Dzayer\nMaṣer 1 001 450 88 487 396 88,3 Taqahirt\nLibya 1 759 540 6 411 776 3,6 Ṭrables\nAmeṛṛuk 446 550 33 322 699 74,6 Rbaṭ\nSudan 1 886 068 36 108 853 19,4 Xerṭum\nTunes 163 610 11 037 225 67,4 Tunes\nSɣur Omar Mouffok.\nImenẓawen n Umaḍal\n↑ 2,0 2,1 et 2,2 "IMF (WEO April 2019 Edition) GDP nominal and PPP data – international dollar".\n↑ Sayre April Polly. (1999) Taferka، Idlisen n tsut tis 21 ISBN 0-7613-1367-2.\nYettwakkes-d seg "https://kab.wikipedia.org/w/index.php?title=Tafrikt&oldid=102717"\nAsebter-a yettwabeddel i tikkelt taneggarut ass n 11 Fuṛaṛ 2021 ɣef 16:19.


Q=7	C=1	SS=0	LS=5	PS=0	DC=0	LC=0	SD=0	BS=4	G0=32	G1=21	G2=12	DLID=ber_Latn	BODY=Aglam n Yiwudam d Wadeg deg Tullist Taqbaylit D Asentel n Ukatay n tagara n master n Sonia AHFIR – Lebouzeguenepost\nAglam n Yiwudam d Wadeg deg Tullist Taqbaylit D Asentel n Ukatay n tagara n master n Sonia AHFIR\npar Rédaction\tsur juillet 22, 2016 16.5K vues\nTibḥirt n tsekla n tmazirt d tin i yeğğuğugen deg ass γer wayeḍ, annect-a yella-d s tebγest d lebγi n tarwa-s itt-yeswayen yal ass s tusna d tektiwin yemgaraden, imi yal yiwen iẓemmi-d allaγ-is akken ad-yefk kra yesεa i usnarni n tutlayt n tmaziγt.\nDeg ussan-agi yezrin, tasedawit Abdaraḥman Mira n lwilaya n bgayet tesdduri-d Akatay n tagara n master n tnelmadt Sonia AHFIR, taγult n tsekla, s usentel Aglam n yiwudam d wadeg deg tullist Taqbaylit, akatay-agi yella-d s lmendad n uselmad n tmaziγt mass Takfarinas BELLACHE, anda tanelmadt Sonia teffeγ-d s ugardas n Master taγult tasekla n tmaziγt i yuran s uswir ifazen.\nTasekla Taqbaylit tamensayt tedda-d aṭas s ubrid n timawit, zik (lqern wis 19) ala anawen imensayen kan i yellan : timucuha d temɛayin, inzan, timseɛraq d tmedyazt, tiwsatin-is d tid yettruḥun seg yimi n wa ɣer wa. Ihi deg ṣṣenf-a n tsekla ad naf taywalt tusridt. Maca tasekla-ya tuɣ udem nniḍen, imi ur teqqim ara s wudem-nni n timawit akken tella seg tallit yezrin (1830), am akken i d-ibeggen K. Bouamara : « Tasekla tazzayrit s tenfalit taqbaylit ur teqqim ara am wakken tella deg lqern wis 19, akked d wasmi i d-tewwi tmurt Lzayyer timunent-is ». Abeddel-agi yella-d s ssin n wudmawen ɣef wacu i d-t-ɛedda tsekla n tmaziɣt sumata : tira akked teywalt tatrart anda ad naf deg-s taywalt tarusridt.\nAm wakken i d-yura daɣen K. Bouamara : « Tigin* taseklant taqbaylit tbedd ɣef tsekla timawit akked tsekla yuran. Tasekla timawit tefka-d, tasekla timawit yettwajerden, ma d tayeḍ tasekla timawit s wallalen n teywalt ». Deg tezrawt-a mačči tasekla timawit i as-yerzan maca tasekla yuran. Ihi aɛeddi ɣer tira deg tsekla taqbaylit tefka-d snat n tsekkiwin n tira : tira nuḥraz akked tira n usnulfu. Tasekla nuḥraz (asekles), tesɛa tawuri n usemnaɛ anect-a yella-d s ugmer n wayen yellan deg timawit. Ma d tsekla n usnulfu (tira), ilmend S. chaker, (1987) d Titouche (2002), Belaid At Ali Les cahier de Belaid ou la kabylie d’antan, d amenzu i d-yellan deg tsekla-ya n usnulfu. Am akken i d-ibeggen S. Ayad : « Seld timunent n Lezzayer, asnulfu aseklan deg tutlayt-a, yella-d deg tazwara deg taɣulin n tsuqilt akked umsasa s teqbaylit ». Ihi deg wasmi id-tewwi lzzayer timunent, tira ɣef tsekla taqbaylit s teqbaylit neɣ s tefransist simmal yettnerni gar wid d-yufraren : M. Mammeri, R. Alliche, A. Mouhya atg.\nSeg tira n Belaid At Ali, aṭas i d-tid-iḍefrren gar asen R. Alliche yura ungal amenzu i d-yellan s wudem aḥeqi Asfel deg useggas n (1981), Askuti n S. Sadi deg useggas n (1983). Ma yella d tullist tamezwrut tella-d s ufus n K. Bouamara deg useggas (1998) Nekkni d wiyaḍ. Swakka ad naf tasekla taqbaylit ṭuqqtent deg-s tewsatin ama d tid n tmedyazt neɣ tid n tesrit. Deg tewsit-a taneggarut i d-yella umaynut anda d-banen aṭas n yimyura iqeddcen ɣef tsekla-ya, ssawḍen snulfan-d ungal, amezgun, tullist atg.\nIhi tazrawt n tnelmadt Sonia AHFIR tella-d ɣef tullist, imi tawsit-a d tamaynut id tekcem ɣer tsekla taqbaylit, yerna ulac fella-s aṭas n yidlisen d tezrawin, almi d iseggasen-a ineggura ibdan kra n yimura ttnadin fella-s.\nDakken teẓra lweqt ur as-isuref ara iwakken ad tezrew akk tullisin i d-yellan seg 1998 ar tizi n wass-a. Textar-d tullisin-a id-ittedun, acku d tid i as-d-yefkan lebɣi ad ten-t-ɣer, rnu ɣef waya dayen yettidir wemdan sdaxel n tmeti-s, zemren-t ad ḍrunt i yal yiwen deg-nneɣ, akken daɣen i as-d-yettbin umgired i yellan gar timetti taqburt* (tansayt) d tmetti tatrart (tamirant*)\nSwakka tazrawt-is tella-d ɣef tullisin-a : Gamel Arezki Akal d wawal nfern-d tullist ; « Irgazen yekkaten uzzal » akked « Taqsiṭ n ugellid d wakli » ; « Tadyant n Ccix » ; Islam Bessaci « Deɛwessu n yimawlan » ; Abdelaziz Hassani « Yir tuɣalin » ; Noufel Bouzeboudja « Muḥend amattar » ; Mourad zimu « Zwina ».\nTizrawin d tkerrist :\nGar tezrawin i d-yellan ɣef tewsit-a taqbaylit ad naf ur ugten ara, imi Sonia AHFIR tebder-d tazrawt n magister n S. Mohand Saidi (2011), Le Récit tafunast igujilen de Belaid At Ali du conte à la nouvelle, tessaweḍ ɣer taggara n leqdic-a tenna-d dakken Tafunast i gujilen d tullist mačči tamacahut, taneggarut-a tesɛeb i waken ad d-nini d tullist neɣ tamacahut, acku deg-s tullmisin n tmacahut akken i llant deg-s tullmisin n tullist, ma neṭṭal ɣer talɣa ines d tamacahut, imi taneggarut-a tesɛa inaw s-yes itbedu Macahu ! Ahu Rebbi ad tt-yesselhu ad tiɣzif anect usaru, akken itesɛa inaw s–yes i tkefu “Tamacahut-iw lwad lwad, wwiγ-tt-id i warraw n llwad, uccanen ad ten-yeqqed Rebbi Ma d nekkni ad aγ-yeεfu Rebbi”. Ma neṭṭal ɣer ugbur, tamacahut-a isental i ɣef d-tewwi d wid yesɛan assaɣ d tudert n yal ass, i neḍruyen-is zmeren ad ḍrun i yal yiwen seg-neɣ, ma nefka-d amedya, lekruhya id yellan gar tmeṭṭut d yerbiben-is, tigujelt, tamuḥqranit atg. Isental-a id yebder Belaid At Ali deg tmacahut-a llan wid nezmer ad naf deg tmucuha, llan wid ur nettaf ara, maca netta ifka-yas i uḍrsi-a udem ilaw, imi tamacahut tebna ɣef wayen yefɣen i tilawt yeṭṭuqut deg-s umakun d wayen ur iqqebel wallaɣ n umdan.\nTazrawt tis snat n magister, d tin n A. Boudia (2012), Contribution à l’analys textuelle d’un corpuce de nouvelle d’expression Kabyle, ixdem tasleḍt taḍrisant i snat n tullisin n A. Mezdad « Tuɣalin d yinebgi n yiḍ-nni », ixtar deg tesleḍt-is ukkuẓ n yiferdissen gar-assen, tasleḍt n yizewlan n tullisin-a, tazrawt n wullis d tsiwelt, amyeḍres d usentel.\nMa yella d tazrawt n master n R. Hamoum d F. Nessah (2013), Tazwart ɣef tullist taqbaylit, nettwali dakken tazrawt-a txuṣṣ, acku mi d-meslayent ɣef tullmisin i tesɛa tullist taqbayit ur bdern-tt ara tullmist n tsiwelt akk d tullmist n usentel, imi tineggura-a d tid yesɛan azal d ameqqran, d tigejdanin deg uḥric n tesleḍt n tullist taqbalit.\nTazrawt nniḍen tella-d sɣur W. Sebbah K. Hamali (2015), Allalen n tsuqilt d useɣred n yinaw deg tullist Ahmed Hamoum “Amneṭri”, Tasdawit n Tubiret, xedmen-t tasleḍt i tullist i d-yettwasuqlen seg tefransist ɣer tmaziɣt « amenṭri » i yura Aḥmed Ḥamum, i d-yeffɣen deg useggas n 2009. Tullist-a d tasuqilt n tullist yettwarun s tefransist s ufus n umaru afransi Guy De Maupassant iwumi isemma « Le vagabond », deg tezrawt-a ɛerḍen-t zerwen-t, allalen n tsuqilt id-yeddan deg tullist « amenṭri », gar-asen : areṭṭal, arwas, ankaz, tagdazalt d umsasa.\nIhi gar tezrawin-a merra i d-tebder Sonia AHFIR, kra wwint-d ɣef tasleḍt n yizewlan, tazrawt n wullis d tsiwelt, amyeḍres d usentel akked d wallalen n tsuqilt. Ha-t-aya s umata leqdicat id -yellan ɣef tullist, imi twala dakken yella lixṣaṣ n tezrawin ɣef tewsit-a tamaynut, ur d-tufi ara aṭas n tezrawin i yettwaxedmen ɣef tewsit-a taqbaylit, terna amur ameqqran ur rrin ara lwelha-nsen ɣef ṣṣenf-a. Am akken daɣen ur d-tufi ara tizrawin ittwaxedmen ɣef tullmist n uglam n yiwudam akked wadeg. Swakka ayen tebɣa ad texdem deg tezrawt-a d tasleḍt n uglam n yiwudam d wadeg deg tullisin i d-tebder yakan. Ahat ad tili seg imenza ara ixedmen tazrawt ɣef teṣleḍt n uglam n yiwudam d wadeg.\nAsteqsi agejdan id-tefka i usentel-a : Dacu-ten yittewlen igelmanen n yiwudam deg tullist taqbaylit ? Neɣ s wacu i d-ufraren yiwudam n tullist taqbaylit akked wadeg n tewsit-a ?\nIlmend n waya, turda-s tebna ɣef :\nAhat tullisin sɛan-t tulmisin n tullist taqbaylit ? Neɣ ahat seg tullisin i d-tefren , mmalent-d amgired yellan gar tmetti taqbaylit tamensayt d tmetti taqbaylit tatrat ?.\nIswi-s mi tefren asentel-a, tebɣa ad beggen udmawen d wadeg seg tullisin id tefren, akken itebɣa ad tẓer amek id-yella usqedec-nsen seg umyaru ɣer wayeḍ. Am wakken daɣen itebɣa ad beggen udem atrar n tullist ladɣa deg wayen yerzan aglam n yiwudam akked wadeg.\nTuddsa n umahil :\nAmahil-a d win tebḍa ɣef tlata n yixfawen igejdanen : (1) Awal ɣef tullist/ (2) Aglam n yiwudam/ (3) Aglam n wadeg.\nDeg yixef amezwaru temmseslay-d amek temhaz tsekla taqbaylit seg timawit ɣer tira, deg-s ad twali tasekla timawit, tasekla s wallalen n teywalt, tasekla yettwajerden, tasekla yuran. Syin akkin tefkka-d amezruy n tullist,seg teglest ɣer leqrun ilemmasen, tillelt akked lqern wis 17/18. Am wakken daɣen id tewwi awal s telqay γef tullist, aẓar-is, talalit-is, daɣen ad d-temmeslay ɣef tlisa i yellan gar tullist d tmacahut d wungal, ɣer taggara tefkka-d tisekkiwin n tullist, tullist n umezruy, tullist imir, tullist tamaynut.\nMa yella deg yixef wis sin tefkka-d tabadut n uwadem, d lemgirda yellan gar uwadem d umdan, syin akkin tebder-d leṣnaf n yiwudam, iwudam igejdanen akked inaddayen akken daɣen id-temmeslay ɣef uglam usrid akked uglam arusrid n uwadem, ɣer taggara tesbadu-d ittewlen n uglam n uwadem, srid d imedyaten seg tullisin ara nesleḍ.\nMa yella deg yixef wis kraḍ, tuγal-d γef tabadut n wadeg, iferdisen n wadeg, syin akin tekcem ɣer tesleḍt n wadeg d yimedyaten seg tullisin ara nesleḍ.\nAwal γef tnelmadt Sonia AHFIR\nSonia AHFIR tlul deg seggas n 1990 di tγiwant n Sidi Σic lwilaya n Bgayet. Deg seggas n 2011 almi 2013, tella t-tekki akked Usqamu Usnan i Yidles d Tussna n Tmaziγt id-yellan deg Tseddawit n Σebdaraḥman Mira n Bgayet, syin γer-s tella-d daγen akked tiddukla n tenessawsent d yidles n Sidi Σic anda i tella taεeggalt tagejdant deg seggas n 2015 ar tizi n wass-a.\nLeqdic-is ur yeqqim ara kan di tmurt n Lezzayer, imi ass n 21 dujambar 2015 tunag γer tmurt n Tunes, tamdint n Djerba i wakken ad-texdem ” Animatrice” deg wexxam n yedles n Farid Ghazi, akken i texdem l’animation akked mass Σli Yahia Abdenour ass n 09 yebrir 2016 deg tzeqa n leqdicat Yusef Abjawi n temnaḍt n Sidi Σic. Am akken daγen i texdem l’animation di tfaska tis snat taγennawt d tẓuri d yidles amaziγ id-hegga La D.O.U n bgayet akked leqsar.\nUssan-agi ineggura teffeγ-d s ugardas n Master taγult tasekla n tmaziγt i yuran s uswir ifazen. Rnu γer-s tesεa agardas n leqdic di Radyu (Animation Radiophonique).


Q=9	C=9	SS=0	LS=0	PS=0	DC=0	LC=0	SD=0	BS=2	G0=4	G1=3	G2=1	DLID=ber_Latn	BODY=Tabrat i Kenza - La Dépêche de Kabylie\nAccueil Tamazight Tabrat i Kenza\nTabrat i Kenza\nƔas akka ur kem-ssineɣ ara, ur ẓriɣ amek i am-d-flen wallen, maca d lwaǧeb fell-i ad am-n-azneɣ tarzeft-agi ilmend n umulli wis-18 seg lmut n baba-m (nettalas deg-s ula d nekni).\nAhat, tesḥissifeḍ imi ur teddireḍ ara yid-s, ur t-tessineḍ ara, ḥala cfawat n temẓi i tkesbeḍ fell-as, maca, di tazwara, akka i yura deg unyir, tis-snat, ay rrezg-im kem yellan d yelli-s n Tahar Djaout !\nUlamma iɣab fell-awen (akent), ẓer kan belli lhiba-s tezdeɣ i lebda deg uxxam, imi akken yedder s tissas i yemmut yes-sent. Akken i mazal Amirouche, Abane, Krim, Mammeri, Boudiaf, Matoub d wiyaḍ, i mazal isem n baba-m yettunebdar s ttnefxa ɣur-neɣ.\nMa newwi-d awal ɣef umecwar i d-yuɣ si temẓi-s, ad naf yedder ugar n 100 n yiseggasen. Yeɣra, yura, yessefra, yessaki, iwelleh…\nWid iqesden i lmut-is, ḥsan d akken ur zmiren ad ssiwḍen s aswir ideg yella. Ur zmiren ad qenɛen imdanen akken ixeddem netta, imi awal-is yebna ɣef ṣṣwab d tidet.\nYedder s tirrugza, yeɣli d ameɣras, yeǧǧa-d agerruj deffir-s. Ihi, ur ttayes kem yellan d tagujilt n ubabat. Igujilen d wid i teǧǧa tmusni, d wid yesɛan imawlan itteggiden tamusni, ma d kem, zdi lqed-im, zux, ternuḍ !\nS-ɣur weltma-m Sylia\nArticle précédentUne débâcle et des enseignements à tirer\nArticle suivantDes propriétaires terriens bloquent les travaux du projet de gaz naturel


Q=16	C=0	SS=5	LS=11	PS=5	DC=5	LC=0	SD=0	BS=2	G0=12	G1=5	G2=2	DLID=ber_Latn	BODY=2019 - Tamurt | Isallen n tmurt\nHand Berkouk - 10 Dujember 2019 0\nTAMURT - Yiwen n uzayri d aɛrab, ittidir di Fransa. Yiwen wass, ibɣa ad inadi ɣef iẓruran-is deg dunnit anda ma llan, wigad igan isem 'ISLI", am netta. Iddem-d lbottin* n tilifun, ittqellib, ittqellib armi i d-yeɣli ɣef yissem yecban winn-is. Yufa-t, bab-is, isɛa lqahwa di tɣiwant n Saint-Ouen (lqarub n Lpari).\nHand Berkouk - 1 Dujember 2019 0\nTAMURT - Taqbaylit nneɣ cubaɣ-tt ɣer rreẓq ur d-ijmaiɛ ara ufellaḥ di lexla. Am win yeǧǧan rreẓq-is iḍaɛ. D acu ara yeḍrun ma iḍaɛ rreẓq di lexla ? Meḥsub at- ččen iɣersiwen n teẓgi am uccen, awtul, aweṭṭuf neɣ maḍi lmal n udaynin: d taɣaḍt, d azger, d aɣyul, ateg,...\nHand Berkouk - 7 Unbir 2019 0\n(TAMURT) - Σabdella iweṣṣa Muḥemmed akken ad yuɣal d astag*i lεiwaḍ ad yeqqim deg tɣennaḍt* n wazal n sin ileɣman imectaḥ is-tettak Texǧiǧatt yal tikelt ara t-ceggaɛ ar Suriya. Iṣaḥ-it-id d azwal*n twacult-is, ma d ayaw-is teḥḥawel-as lexlas n jernaḍt-is.Yuɣal d ameskar*mačči af lxedma-s, maca af laɛqel d leshala it-izedɣen.\nHand Berkouk - 3 Unbir 2019 0\n(TAMURT) - Muḥemmed ilul-d deg Mekka, ass n 20 yebrir 571 i takuḍt* n Sidna Ɛisa. Bab-as, isem-is Ɛabdella, d mmi-s n Ɛabdella n Abuxaṭib seg udrum n iquricen n at hacem. Yemma-s, d yelli-s n Wahb, ula de nettat d taquricit. Inmezray* inselmen, caylen* berreḥen-d : "a d-yas yiwen nnbi amaynut". S licaṛat-ines banent-d yagi seg asmi yella d ameẓyan; d akken iban aseɣlef* i wanecta, meḥsubint : "a d-yenjer abrid n ddin amaynut" ara ixulfen wid i d-yezwaren.\nHand Berkouk - 26 Tuber 2019 2\nTAMURT - Azgen deg wegdud aɛrav illa d aggeram*, izdeɣ deg iɣremen d tuddar, rran iman-nsen ɣer tfellaḥt neɣ tjara. Iḥiǧaziyen*, di lemtel, xeddmen tjara n tɣelmat*akked Surya. Maca, amur ameqran, n tudert-nsen d idewwasen* teddun si tama, si lǧiha ar tayeḍ akken ad ksen tiqeḍɛa n ileɣman d tɣeṭṭen. Srirat-nsen* d uxliḍen deg uzengu* d ubuhyut* ak d azeɛlek* d tfenṭazit*, tahulfanit asefsaw, timekkarit* ttuḥdiqt*. An-af aka am urgaz Kaïs mi iwala Nnbi Muḥemmed iɣumm s tsudan yiwet n tegruḍt, inna: "D acu-tt aka tzimert-agi i tettcummuḍ ? Inna imiren:\nHand Berkouk - 21 Tuber 2019 0\nTAMURT - Imiren amakus* isuγ-d s ṣṣut aεlayen : -Ah ay awessar ! Tettεettibeḍ-iyi ! Σuhdeγ-k ur ffireγ cayen fell-ak, imi ur mḥettem fell-i akka.\nHand Berkouk - 8 Tuber 2019 0\nTAMURT - Meslayeɣ-d yagi af yismawen i ilaq ad ddun deg usufeɣ n tjaddit nneɣ deg ṭṭlam n leqrun imnekcemen. Ayagi xedmen-t xilla n Iqbayliyen d imaziɣen sumata deg iseggasen nni, asmi i d-yesseɣli uḍabu azayri lḥers si 1963 af uqvayli. Ihi, ussan agi kan, yessemlal-iyi-d Yillud d yiwen umdan n tama n Iazzugen iwumi qqaren : T-Massinissa. Yernu argaz agi izmer ad yili ɣur-s laεmer n quset (40) n iseggasen di tmeddurt ines. Issemlal-iyi-d diɣen Yillu d yiwet n teqvaylit, dima deg Iazzugen, tin iwumi semman Kahina. Tagi diɣen ɣur-s di tudert-is azal n caret semmus* (30) n iseggasen.\nHand Berkouk - 6 Tuber 2019 0\nTAMURT - Llqim n tfellaḥt i tt-itabɛen, teddem amkan di yal n timiwa n tmura deg ager-akal ula ttigzirin di Ṣeḥra. Imaziɣen ɣur-sen tamusni tameqqrant ɣef ayen yaɛnan llqim n uẓebbuj (aḥeccad), ad sfuktin tarwa n tmeɣrusin daɣen ula s ttizdayin n ttmeṛ u daɣen ssnen ad neqqelen tajnant seg asmi i d-lul dunnit.\nAkli Azwaw - 29 Ctember 2019 1\n(Sɣur Akli Azwaw) - Ahat aṭas n yad ar‘ ad yeɣren awalen-a, ad inin: „Argaz yettwali kan ayen ur nelhi di tmurt-nneɣ, itettu ayen yelhan. Annect-a yessefcal ifadden.“\nHand Berkouk - 25 Ctember 2019 0


Q=2	C=2	SS=2	LS=0	PS=0	DC=0	LC=0	SD=0	BS=1	G0=24	G1=12	G2=6	DLID=ber_Latn	BODY=‘’Ad tili tezrigt 1ut seg 2 ar 5 deg yulyu 2021 deg Wat Wasif’’ - La Dépêche de Kabylie\nAccueil Tamazight ‘’Ad tili tezrigt 1ut seg 2 ar 5 deg yulyu 2021 deg...\nHacène Halouane, yiwen gar yiɛeggalen n uheggi n Ṛreḥba n udlis amaziɣ\n‘’Ad tili tezrigt 1ut seg 2 ar 5 deg yulyu 2021 deg Wat Wasif’’\nTlul-d s wudem unṣib Ṛreḥba n udlis amaziɣ deg Wat Wasif. Ad tili seg 2 ar 5 deg waggur n yulyu 2021. Tazrigt-agi tamezwarut, gan-tt yimsuddsen d tajmilt i Mahand Ouidir Ait Amrane, aselway amezwaru n Useqqamu Unnig n Timmuzɣa (HCA), u d bab n usefru ‘’Kker a mmi-s umaziɣ’’. Deg tdiwennit i nga akked Mass Halouane, newwi-d awal ɣef uheggi n temlilit, iswiyen-is akked wayen-nniḍen.\nAɣmis n yimaziɣen : Amek i d-tella tekti n Ṛreḥba n udlis amaziɣ n Wat Wasif ?\nHacène Halouane : Tikti-agi n rreḥba n udlis amaziɣ, tlul-d ɣer Mass Aumar Ussaεid. D netta i d-yewwin yid-s tikti n tddukkla Lḥaǧ Lmexttaṛ At Sayd n Tirwal, Ṛreḥba n udlis amaziɣ n At Wasif akked d Timsizzelt n tmedyazt ara d-yasen sya ɣer sdat. Isers-d tikti gar-aneɣ, nedda yid-s.\nƔef wakken i yeffeɣ wawal, d idlisen kan n tmaziɣt ara yilin din. Ma yella dɣa d tidet, acimi ?\nNenna-d d ṛṛeḥba n udlis amaziɣ. Ad nerr deg-s tajmilt i widen yettarun s tmaziɣt, ad nessuter i yimsizrigen ad ssiferren adlis yuran s tmaziɣt, maca ṛṛeḥba, teldi i tutlayin-nniḍen imi yewεeṛ ad nefk anamek n udlis amaziɣ. Adlis yuran s tmaziɣt, iban ubrid-is. I udlis yuran ɣef tmaziɣt? I win yura Umaziɣ? Yerna, neqqar-it yal tikkelt, tamussni, idles, ur ssinen tilisa.\nAcu n yiswiyen i tettraǧum seg rreḥba-a, neɣ i as-tgam ?\nIswi-nneɣ amezwaru: ad nefk tagnit i win yettarun ad yemlil d imeɣri akk d yimsizreg. Akken ma llan bbubben adlis, d nitni i « yesuffuɣen » tikti seg wallaɣ n umeskar s annar n tilawt. D abrid n usugen, n targit… imi tilin mačči d aɣrum kan. Nebɣa ad tuɣal Larbεa n At Wasif d ṛṛeḥba…n tikta, n wawal iweznen, n tsekla. Nebɣa adlis amaziɣ ad yaweḍ ɣer tsutwin i d-yttnekkaren. Nebɣa iṭij-nneɣ ad yecṛeq.\nAnda yewweḍ uheggi-ines ?\nAheggi? Aql-aɣ nettazzal ad d-nawi s wacu ara nbedd i cɣul am wagi. Neḍmaε s kra n win yeεna yidles d udlis ad aɣ-d-yessebɣes. Nessaram ad nessiweḍ. Nuzzel, mazal ad nazzel imi asirem-nneɣ meqqer.\nAcḥal n tezrigin akked yimura ara yilin din ?\nAd nessiwel i kra n uxxam n usizreg yellan dagi, di tmurt, i win i d-yelhan d udlis amaziɣ. Ma d imura, aṭas deg-sen ur cudden ara ɣer-sent, wid-nni ad ten-id-nenced, ad senzen idlisen-nsen dagi, di ṛṛeḥba-agi. Ma d acḥal ara yilin, ar tura ur neẓri ara acḥal ara d-yerren i teɣri-nneɣ, maca nessaram ad ilin merra.\nAcu ara d-tinim i yimdanen i wakken ad d-rzun s waṭas ɣer din ?\nAd d-nini i medden: tamurt-nneɣ d agerruj, nadit fell-as. Tiɣri-nneɣ daɣen i yiminigen. Am wakken i teẓram, aṭas n At Wasif i yeffɣen tamurt n leqbayel si tazwara n lqern wis εecrin, neqqar i wigi: tamurt, d tamurt-nwen, rzut-d ɣur-s, awit-d arraw-nwen ad issinen tamurt n lejdud.\nLebɣi-nneɣ annect-ila-t, assirem-nneɣ meqqer, fket-aɣ-d afus n tallelt akken ad teffeɣ targit-nneɣ, targit-nwen. Tanemmirt ɣef tugnit i d-aɣ tefkam.\nArticle précédentReṣṣant tezlatin-is deg uɣerbaz\nArticle suivantTarbaɛt n ccna n Ɛin Zawiya